title: Hiilimäen seisake

text: Hiilimäen liikennepaikka avattiin muutama vuosi radan valmistumisen jälkeen 1935. Laiturirakennuksena oli ainoastaan pieni puurakenteinen koppi. Seisake muuttui miehittämättömäksi jo 1939, tavaraliikenne loppui 1967. Liikennepaikka lakkautettiin vuosi henkilöliikenteen lopettamisen jälkeen 1971. Rata suljettiin Porin Ruosniemen ja Kankaanpään väliltä vuonna 1985, mutta pääraide on edelleen jäljellä.


title: Etyylilaktaatti

text: Etyylilaktaatti (CHO) on estereihin kuuluva orgaaninen yhdiste. Rakenteeltaan se on etanolin ja maitohapon esteri. Yhdistettä voidaan käyttää muun muassa liuottimena ja kosmeettisissa sovellutuksissa.


title: Etyylilaktaatti

text: Huoneenlämpötilassa etyylilaktaatti on väritöntä nestettä ja sillä on mieto ja miellyttävä haju. Yhdiste liukenee erittäin hyvin veteen, mutta hydrolysoituu osittain. Se liukenee myös useisiin orgaanisiin liuottimiin esimerkiksi etanoliin ja dietyylieetteriin. Etyylilaktaatti on optisesti aktiivinen yhdiste ja sen (R)-enantiomeerin ominaiskiertokyky on −10.


title: Etyylilaktaatti

text: Etyylilaktaattia voidaan valmistaa esteröimällä maitohappoa ja etanolia happaman katalyytin läsnä ollessa. Valmistukseen on kehitetty myös menetelmä ammoniumlaktaatista ja etanolista pervaporaation avulla. Etyylilaktaattia käytetään liuottimena liuotettaessa selluloosajohdannaisia kuten selluloosa-asetaattia ja nitroselluloosaa. Se liuottaa hyvin myös polaarisia hartseja, mutta poolittomien hartsien liukoisuus siihen on vähäisempi. Etyylilaktaatin etuja ovat korkea kiehumispiste, alhainen höyrynpaine, matala pintajännitys ja biohajoavuus. Etyylilaktaatista voidaan valmistaa muita laktaattiestereitä vaihtoesteröinnin avulla. Yhdistettä käytetään myös kosmetiikkavalmisteissa ja aknen hoitoon.


title: Noormarkun rautatieasema

text: Noormarkun rautatieasema on lakkautettu rautatieliikennepaikka Haapamäki–Pori-radalla entisen Noormarkun kunnan alueella nykyisessä Porissa.


title: Noormarkun rautatieasema

text: Noormarkun kirkonkylä oli huomattava paikkakunta jo ennen rautatietä, sillä sinne perustettiin rautaruukki vuonna 1806. Ahlströmin suvun omistajakaudella 1800-luvun lopulta lähtien tehdas ja sitä ympäröivä taajama kehittyivät huomattavasti. Vuorineuvos Walter Ahlströmillä oli keskeinen rooli rautatien saamisessa paikkakunnalle.


title: Noormarkun rautatieasema

text: Noormarkun asemarakennus valmistui 1933 arkkitehti Thure Hellströmin piirustusten mukaan. Rakennuksessa on toimisto-, posti, ja odotushuoneet, rakennusta on laajennettu myöhemmin. Miehitys päättyi 1969, henkilöliikenne päättyi muun radan mukana 1981 ja liikennepaikka lakkautettiin liikenteen loppuessa Porin Ruosniemen ja Kankaanpään välisellä rataosalla 1985. Sivuraiteet on purettu, mutta pääraide on jäljellä. Asemarakennus on asuinkäytössä.


title: Hartsityräkki

text: Hartsityräkki ("Euphorbia resinifera") on tyräkkilaji joka muodostaa matalan, monihaaraisen kasvuston jossa versot ovat meheviä, nelisärmäisiä ja sinertävänvihreitä tai vihreitä. Hartsityräkkejä niin kuin monia muitakin tyräkkejä luullaan usein kaktuksiksi, jotka ovat Amerikasta kotoisin, mutta ne eivät ole kaktuksia. Tyräkit ovat vanhan maailman kasveja. Tämän suvun yhteisenä piirteenä on myrkyllinen valkoinen (tai keltainen) maitiaisneste.


title: Hartsityräkki

text: Hartsityräkin versot ovat meheviä, nelisärmäisiä, ja sinertävänvihreitä tai vihreitä, haarovia, noin 60 cm korkeita. Se muodostaa puolipallon muotoisia tyynymäisiä kasvustoja jotka ovat jopa 2-3 m leveitä. Särmissä on muhkuramäisiä nystyröitä ja noin 6 mm pitkiä, valkoisia, ruskehtavia kärjestään, olevia piikkejä.


title: Hartsityräkki

text: Kukkii pienin kirkkaan keltaisin kukin kesä-elokuussa. Kukkii vain harvoin sen luonnolisen esiintymisaluuen ulkopuolella.


title: Hartsityräkki

text: Hedelmä on kolmeosainen kota, jossa on kussakin lohkossa yksi siemen.


title: Hartsityräkki

text: Hartsityräkki on kotoperäinen laji Marokossa Atlasvuorien rinteillä.


title: Hartsityräkki

text: Luonnossa hartsityräkki kasvaa 600-1800 m:n korkeudessa. Pohjois-Amerikassa sitä kasvatetaan ulkona kuumilla ja aurikoisilla alueilla.


title: Hartsityräkki

text: Maitiaisneste on käytetty lääkkeenä antiikin aikana. Nykyään siitä uskotaan saatavan tulevaisuudessa voimakasta kipulääkettä sillä sen sisältämä resiniferatoksiini näyttää estävän kipua hyvin tehokkaasti.


title: Hartsityräkki

text: Kasvi on erittäin myrkyllinen, sen maitiaisnesteen sisältämä resiniferatoksiini (RTX) on erittäin polttavaa. Puhdas, teollisesti valmistettu kapsaisiini on lähes 16 000 000 yksikön ainetta, kun taas puhdas resiniferatoksiini on 16 miljardia scovillen asteikolla.


title: Aittaluodon rautatieasema

text: Aittaluodon rautatieasema (15.1.1932 asti Seikku) on lakkautettu rautatieliikennepaikka Pori–Haapamäki-radalla Porin kaupungin alueella.


title: Aittaluodon rautatieasema

text: Seikun seisake avattiin 1929 ja sitä kautta pääsi Porin rautatieasemalta Seikun ja Herralahden tehdasratapihoille Kokemäenjoen rantaan. Ratayhteys keskustan länsipuolelta vanhalta rautatieasemalta säilyi kuitenkin 1960-luvulle asti.


title: Aittaluodon rautatieasema

text: Haapamäen radan auettua liikennepaikan nimeksi tuli Aittaluoto vuonna 1933. Paikka oli aluksi pelkkä vaihde, mutta vuonna 1944 se korotettiin laiturivaihteeksi. Aittaluodon miehitys päättyi 1957 ja henkilöliikenne lopetettiin 1976.


title: Kausityöläinen

text: Kausityöläinen on henkilö, joka ei ole vuoden aikana kokoaikaisessa työssä kohdevaltiossa. Kausityöläinen työskentelee vain osan vuodesta. Kausityöläiset ovat useimmissa valtioissa ulkomaalaista työvoimaa tai opiskelijoita, jotka rahoittavat osan opinnoistaan tekemällä kausiluontoista työtä opiskeluajan ulkopuolella. Tällaisia aloja ovat mm. erä- ja luonto-oppaat, marjojenpoimijat, laskettelukeskusten henkilöstö.


title: Reilu matkailu

text: Reilu matkailu huomioi ekomatkailun tavoin ympäristön, mutta lisäksi se pyrkii huomioimaan sekä taloudellisen että eettisen näkökulman niin, että paikalliset ihmiset saavat oikeudenmukaisemman korvauksen ja pystyvät säilyttämään oman kulttuurinsa ja omat tapansa. Reilun, kestävän ja vastuullisen matkailun periaatteet ovat pitkälti samoja. Kestävässä matkailussa on pohjimmiltaan kyse siitä, että matkailun positiivisiet vaikutukset maksimoidaan ja negatiiviset minimoidaan. Brander, Nina et al. Manenr, Otava, 2017, Kustanusosakeyhtiö Otava


title: Reilu matkailu

text: Maailman matkailujärjestö (UNWTO) määrittelee reilun matkailun, matkailuksi, joka huomioi sekä nykyiset että tulevat taloudelliset, ympäristölliset ja sosiaaliset vaikutukset. Reilu matkailu ottaa huomioon myös matkailijat, matkailualan ympäristön ja kohdeyhteisöjen tarpeet. Reilu matkailu on kestävän kehityksen periaatteiden mukaista matkailua.


title: Liikenneverkko

text: Tiet, rautatiet ja suurin osa vesiväylistä muodostavat liikenneverkon.


title: Liikenneverkko

text: Suomen tieverkkoon kuuluu maantiet, kunnalliset katuverkot ja yksityistiet. Liikennevirasto huolehtii tieverkon kehittämisestä ja ylläpidosta alueellisten ELY-keskusten kanssa.


title: Liikenneverkko

text: Suomen rataverkon kehittäminen, ylläpito ja kunnossapito ovat Liikenneviraston vastuulla. Toiminnan tavoite on pitää rataverkko kunnossa sitä varten, jotta liikennöinti rataverkolla on turvallista ja tehokasta


title: Liikenneverkko

text: Valtaosa Suomen vesiväylistä ja kanavista on liikenneviraston vastuulla. Niiden ylläpidon yhteydessä otetaan huomioon niin kauppamerenkulun kuin muunkin vesiliikenteen tarpeet.


title: Reurbanisaatio

text: Reurbanisaatiolla viitataan ihmsten muuttamista takaisin alueelle, joka on aikaisemmin ollut asutamon tai hylätty. Reurbanisaatio on yleensä hallituksen tapa torjua gentrifikaatiota. Gentrifikaatio tuottaa ongelmia kuten saastuminen, ylikansoittuminen ja kodittomuus.


title: Blas de Lezo -luokka

text: Blas de Lezo -luokka oli Espanjan laivaston kahden 1920-luvulla valmistetun aluksen muodostama kevyt risteilijäluokka.


title: Blas de Lezo -luokka

text: Suunnitelma alusten valmistamiseksi muistutti ensimmäisen maailmansodan aikana valmistettuja Britannian kuninkaallisen laivaston C- tai D-luokan risteilijöitä. Suunnitelman mukaan alusten uppouma olisi noin 4 700 tonnia ja mitat samat kuin brittialuksilla. Alusten suojana oli vesirajaan sijoitettu konehuoneiden kohdalta kolmen tuuman panssarivyö, joka oheni päissä 1,25 tuumaan. Aluksilla oli myös tuuman panssarikansi ja taistelunjohtotornissa kuuden tuuman panssarointi.


title: Blas de Lezo -luokka

text: Propulsiojärjestelmään kuului neliakselinen turbiinimoottori, jolle paine tuotettiin öljy- ja hiilipolttoisilla Yarrow-kattiloilla, jotka olivat kolmessa huoneessa ja kytketty kolmeen hormiin. Suunniteltu koneteho oli 43 000 hevosvoimaa, mikä mahdollisti maksiminopeudeksi 29 solmua. Koeajoissa "Mendez Nuñez" saavutti 43 776 hevosvoimalla 29,25 solmua.


title: Blas de Lezo -luokka

text: Alusten aseistuksena oli kuusi Vickers-Carracan kuuden tuuman 50 pituuskaliiperin BL-tykkiä yksiputkisina kilvin suojattuina asennuksina, joiden suurin korotuskulma oli 15 astetta. Tykeillä ammuttiin 100 naulan ammuksia. Tykit oli asennettu etukannelle ja sillan eteen kummallekin laidalle sekä takakannelle ja kansirakenteiden kummallekin laidalle. Kevyenä ilmatorjunta-aseistuksena neljä yksiputkista 47 millimetrin tykkiä, jotka todennäköisesti olivat samoja kuin QF 3 naulan Hotchkiss -tykkejä, joista kaksi oli asennettu rinnakkain etummaisen savuhormin eteen ja toiset kaksi hieman taaemmas takimmaisten torpedoputkien yläpuolelle.


title: Blas de Lezo -luokka

text: Torpedoaseistuksena oli neljä 21 tuuman kolmenputkensarjaa, jotka oli asennettu kannelle kummakkekin kyljelle keskilaivaan. Aluksille ei suunniteltu lentokoneiden vaatimia tiloja eikä laitteita.


title: Blas de Lezo -luokka

text: Luokan alusten hankinta vahvistettiin vuoden 1915 laivastolailla, mutta ensimmäisen maailmansodan aiheuttaman materiaalipulan vuoksi työt etenivät hitaasti.


title: Filip Langhoff

text: Filip Langhoff (s. 1980 Helsinki) on suomalainen keittiömestari ja ravintoloitsija. Hän kiinnostui ruuanlaitosta jo pienenä.


title: Filip Langhoff

text: Hän opiskeli kokiksi ravintolakoulussa Karjaalla ja Maarianhaminassa. Valmistuttuaan vuonna 1999 hän muutti Norjaan, jossa työskenteli Brasserie Hanskenissa ja Holmen Fjordhotellissa. Hän jatkoi sitten Espanjan Barcelonaan, ja työskenteli Comerc24 ja El Bulli -ravintoloissa. Hänelle tarjottiin pääkokin töitä yhden oslolaisesta Michelin-tähden ravintola Spisestedet Feinschmeckeristä, mutta Langhoff päätti muuttaa vaimonsa kanssa takaisin Suomeen yli kymmenen ulkomalla vietetyn vuoden jälkeen.


title: Filip Langhoff

text: Helsingissä Langhoff työskenteli kahden Michelin-tähden Chez Dominiquen pääkokkina. Samaan aikaan hän perusti konsultointi/catering yrityksensä nimeltään Cibus by Langhoff.


title: Filip Langhoff

text: Elokuussa 2012 Laghoff avasi ravintola Askin yhdessä sommelierinä toimivan vaimonsa Linda Stenman-Langhoffin kanssa. Maaliskuussa 2014 ravintola sai ensimmäisen Michelin-tähtensä, jonka on pitänyt sen siitä asti.Joulukuussa 2016 pariskunta avasi Askin lisäksi ravintola Jordin Kampin kauppakeskuksen viidenteen kerrokseen.


title: Filip Langhoff

text: Keittiömestari Langhoffin ruoka on saanut paljon kehuja. Hän etsii puhtaita raaka-aineita, ja pyrkii nostamaan niiden makuja esille.


title: Myanmarin rohingyojen etninen vaino (2016–)

text: Myanmarin hallituksen tekemä rohingojen vaino ja joukkotuhonta (2016–) on Myanmarin hallituksen ja armeijan myanmarilaista rohinga-kansaa vastaan suunnattua vuosikymmeniä jatkunutta vainoa, joka pahentui elokuussa 2017 joukkotuhonnaksi eli kansanmurhaksi. Hallitus on tehnyt rohingoille raakaa väkivaltaa ja joukkokarkottanut yli puolet miljoonasta rohingasta ulkomaille. He pakenivat enimmäkseen Bangladeshiin. Elokuun 2017 joukkotuhonta alkoi hallituksen kostona siitä, että rohinga-kapinalliset ovat tehneet hyökkäyksiä Myanmarin armeijaa vastaan, joka sortaa heitä.


text: Myanmarissa on ollut pitkään vallalla sotilashallinto. Sotilaat ohjaavat edelleen suurta osaa yhteiskunnasta. Sotilaiden lisäksi buddhalaiset munkit ovat merkittävä vaikuttajaryhmä. Niinpä demokratialle ja ihmisoikeuksien kunnioitukselle ei jää paljon sijaa.


text: Vuonna 2012 rakhinelaiset ja rohingyat polttivat toistensa taloja ja hyökkäsivät toistensa kimppuun. Seurauksena oli myöhemmin väkivalta-aalto. Avoimen rasistiset, jyrkän nationalistiset ja islaminvastaiset Wirathun tyyppiset kiihkobuddhalaiset munkit alkoivat kiihottaa muun muassa internetissä kansaa rohingyoja vastaan esimerkiksi valeuutisilla ja puhumalla vain islamilaisten tihutöistä ja jättämällä huomiotta buddhalaisten teot. Myanmarin armeija ajoi karkotuksia vuonna 2015. Rohingyojen islamilainen sissiliike teki 2016 väkivaltaisen iskun eräälle raja-asemalle. Hallituksen joukot vastasivat kostotoimin, jotka olivat enimmäkseen siviileihin kohdistunutta raakaa väkivaltaa. Syntyi paikallisia sissien ja hallituksen joukkojen välisiä taisteluja.


text: Konflikti paheni elokuussa 2017, kun rohingyoiden sissijärjestö ARSA hyökkäsi voimakkaasti hallituksen joukkojen kimppuun ja surmasi kymmeniä. Rohingya-militantit tappoivat myös buddhalaisia siviilejä. Tästä käynnistyi sitten hallituksen rohingya-kyliin tekemä suuri puhdistusoperaatio, ja satojatuhansia rohingyoja pakeni. Syynä oli se, että hallituksen joukot polttivat kyliä, tekivät joukkomurhia, joukkoraiskauksia, ryöstelyjä, laittomia pidätyksiä ja muuta väkivaltaa, mielivaltaa ja pelottelua.


text: Noin 6 700 rohingyaa kuoli, useimmat ammuttuina. Rohingyoja pakeni maasta muihin Kaakkois-Aasian maihin. Yhdistyneet kansakunnat, Yhdysvallat, Amnesty ja monet Kaakkois-Aasian maat tuomitsivat Myanmarin asejoukkojen rohingya-siviilehin kohdistamat raakuudet. Myanmarin armeija ja maan johtaja Aung San Suu Kyi kiistivät ne pitkään. Yhdysvallat uhkasi maan sotilasjohtoa talouspakotteilla ja tuomitsi etnisen puhdistuksen. Myanmar ja Bangladesh sopivat 23. marraskuuta 2017 pakolaisten paluusta. Paluu ei käytännössä onnistunut, ja armeija jatkoi rohingya-kylien polttamista.


text: Myanmariin muutti muslimeja lännestä noin vuosina 800–1930. Yksi muslimienemmistöinen kansa ovat rohingat, joista osa on tullut maahan satoja vuosia, osa 1800–1900-luvuilla. Suurin osa heistä on kuitenkin asunut maassa Burman itsenäistyessä 1948. Nykyisin Myanmarissa on buddhalaisia 88–90 % ja muslimeja 4 %. Rohingoja on ollut maassa noin 2 % väestöstä. Myanmar on ollut pitkään sotilasdiktatuuri, jossa ihmisoikeuksien kunnioitus on ollut vähäistä. Maan armeija on pyrkinyt raaoin ottein kukistamaan keskushallitusta vastaan suunnatut kapinat. Niinpä maassa käytiin sisällissotaa 70 vuotta. Rohingoja on kohdeltu toisen luokan kansalaisina. Hallitus on useaan otteeseen hyökkäillyt rohingya-kyliin vastauksena rohingyoiden parissa kytevään kapinointiin. Maasta on paennut ajoittain paljon rohingyoita.


text: Maan kansallismieliset piirit ovat suhtautuneet rohingyoihin kielteisesti. Rakhinelaiset ovat itse vähemmistö, mutta pitävät rohingyoita bengalilaisina tulokkaina. Burman korkeat sotilaspiirit ja laajalti muutkin burmalaiset eivät pidä rohingyoita aitoina myanmarilaisina. Myanmarin hallitus antoi rohingyoille kansalaisoikeudet 1959. Mutta Ne Winin sotilashallitus kaappasi vallan 1962 ja perui rohingyoiden oikeudet.


text: Rohingyojen henkilökortti on ollut valkoinen, buddhalaisten punainen. Rohingyat ja muut eivät saaneet avioitua. Muslimit eivät yleensä ole saaneet äänestää. Diktatuurin purkaminen ei juuri parantanut rohingyojen asemaa. Myanmarissa asuu yli sata kansaa. Monet vähemmistökansat maa tunnustaa omikseen, mutta rohighyoilla ei ole Myanmarin kansalaisuutta. He ovat virallisesti laittomia siirtolaisia. Myanmarin hallituksen mielestä rohingyat ovat bengalilaisia, jotka eivät kuulu Myanmariin. Buddhalaiset pitävät islaminuskoa syntinä ja rohingyoja terroristeina. Vuonna 2016 Myanmarissa kiisteltiin siitä, mikä olisi rohingyoille sopiva nimi: rohingya, bengalilainen vai Myanmarin muslimi


text: Buddhalaiset kovan linjan fundamentalistimunkit ovat yllyttäneet kansaa hävittämään kirkkoja ja moskeijoita. Buddhalaiset munkit ovat pelänneet maan islamisaatiota. Rohighyojen kotiosavaltiossa Rakhinessa rakhinelaiset pelkäsivät rohighyojen valtaavan koko Rakhinen.


text: Myanmarin armeija ajoi muutama satatuhatta rohingyaa pois maasta 1978 ja 1991–1992. Näiden operaatioiden virallinen tarkoitus oli puhdistaa rajaseutu laittomista siirtolaisista.


text: Islamilaisterroristit räjäyttivät vuonna 2001 kaksi buddhalaistemppeliä. Käynnistyi perinteinen islamin vastainen pogromi. Vuonna 2007 buddhaismunkit alkoivat protestoida hallitusta vastaan. Armeija vapautti munkit vuonna 2011. Munkkien keskuudessa nousi arvostetuksi jyrkän linjan buddhaismunkki Ashin Wirathu. Wirathu piti islamilaisia vihollisinaan. Hän halusi ajaa toisuskoiset islamilaiset kokonaan buddhalaisesta maasta. Armeija tuki Wirathun pyrkimyksiä. Syynä oli ehkä se, että armeija halusi säilyttää kansan suosion ja valtansa. Myanmarin maltillisena pidetty kenraali ja maan 8. presidentti Thein Sein sanoi, että rohingyat olisi asutettava ulkomailla, koska he eivät ole Myanmarin kansalaisia. Thein Sein puolusti Wirathua sen jälkeen, kun tämä oli mainittu vuonna 2013 rohingyoihin kohdistuvan vainon edistäjänä. Buddhalaismunkkien jyrkkä nationalismi lisäsi tuntuvasti rohingya-vainoja.


text: Myanmarin islaminuskoinen naapurimaa Bangladesh on suhtautunut nuivasti Myanmarista paenneiden rohingyoiden maahantuloon. Bangladeshissakaan rohingyat eivät saa avioitua. Bangladesh pelkää rohongyoiden vaativan maan kansalaisuutta.


text: Yhdysvallat julisti heinäkuussa vuonna 2017 Myanmarin yhdeksi maailman pahimmista ihmiskaupan harjoittajista. Samaan aikaan ääribuddhalaiset hyökkäilivät moskeijojen kimppuun.


text: Yhdysvaltain presidentti Barack Obama poisti 15. syyskuuta vuonna 2016 pitkäaikaisia Myanmarin vastaisia talouspakotteita, vaikka armeija valvoi vieläkin maan taloutta ja kansallisten vähemmistöjen asema oli yhä huono.


text: Vuoden 2012 tapahtumien voi katsoa osaltaan aloittaneen myöhemmätkin väkivaltaisuudet. Silloin oli muslimien ja buddhalaisten kesken kärhämää. Rakhinelainen nainen raiskattiin ja tapettiin 8. kesäkuuta 2012. Tekijöinä pidettiin rohighyoita, mutta ainakin yksi tekijöistä oli rakhinelainen. Rahkinelaiset tekivät kostohyökkäyksiä muslimien kimppuun. Sen jälkeen muslimit ja rakhinelaiset kostivat toisilleen polttamalla toistensa taloja. Rakhinelaisia taloja paloi melkein 1 200, rohingyojen taloja lähes 1 350. Tapahtumissa kuoli noin 80 ihmistä, joista 57 muslimeja, 31 buddhalaisia. Armeija toimi lähinnä erotuomarina, mistä molemmat olivat tyytyväisiä. Lokakuussa puhkesi pahempi väkivallan aalto, jonka muslimit aloittivat. Muslimeihin kohdistunut kostoväkivalta oli koko Rakhinen laajuinen. 4 600 taloa paloi. Vuonna 2012 kuoli noin 200.


text: Suurin osa vuoden 2012 sisäisistä pakolaisista oli rohingyoja. Väkivalta jatkui muslimien ja buddhalaisten kesken myös vuosina 2013-2014. Buddhalainen 969-liike oli vastuussa rohingyoihin kohdistuneista hyökkäyksistä, joissa poliisi toimi usein sivustakatsojina. Myanmar tuomitsi vuoden 2013 väkivallasta sekä buddhalaisia että muslimeja.


text: Armeija toimi virallisesti erotuomarina vuonna 2013, mutta käytännössä väkivaltaa kohdistui enemmän muslimeihin. Vuonna 2015 oli levottomuuksia, joiden aikana armeija ajoi rohingyoita venepakolaisiksi.


text: Saudi-Arabiaan saapunut islamilainen rohingya käynnisti varojensa turvin 2013 sissiliikkeen Myanmarissa.


text: 9. lokakuuta 2016 islamilaiset rohingya-kapinalliset hyökkäsivät rajapoliisiasemalle Rakhinessa, tappaen sotilaita ja vieden aseita. Myanmarin armeija vastasi sissien toimintaan laajalla operaatiolla. Osa siitä oli pelkkää kostamista. Armeijan tekemiin luvallisiin sotilaallisin toimiin liittyi myös rohingya-siviileihin kohdistuneita tuhopolttoja, ryöstelyä, joukkoraiskauksia, siviileihin kohdistuvaa väkivaltaa, jopa lasten tappamista. Marraskuussa 2016 näkyi satelliittikuvissa yli tuhat palanutta rohingya-asumusta. Myanmarin hallituksen alaiset joukot tappoivat joulukuussa 2016 satoja siviilejä. Armeija ampui kyläläisiä helikoptereista vastauksena siihen, että jotkut kyläläiset olivat osallistuneet hallituksen joukkojen vastaiseen väijytykseen, jossa kuoli korkea-arvoinen armeijan upseeri. Paenneiden mukaan rohingyoiden naisia joukkoraiskattiin, miehiä tapettiin joukoittain, taloja poltettiin ja lapsia heitettiin palaviin taloihin. Jotkut perheet eivät päässeet elävinä Myanmarista. Raakuuksista pelastuneet pyrkivät pakenemaan maasta. Armeija pyrki myös hävittämään rohingyojen yhteisön surmaamalla näiden merkkihenkilöitä ja niin edelleen.


text: Armeija tulitti pakenevia siviileitä, muun muassa Nafjoella purjehtineita pakolaisveneitä.


text: Kapinalliset hyökkäsivät 25. elokuuta 2017 sotilastukikohtaan ja 24 poliisiasemalle ja surmasivat 71 ihmistä. Ääri-islamilainen rohingyoiden kapinajärjestö ARSA sanoi hyökkäysten olleen vastaus rohingya-siviilehin kohdistuvaan väkivaltaan. Rohingya-militantit hyökkäsivät myös buddhalaisten ja hindusiviilien kimppuun. He ajoivat yhdeksästä buddhalaiskylästä 500 ihmistä pakoon ja polttivat nämä kylät. Muslimit tappoivat Kha Maung Seikhin kylässä 45 siviiliä, joista isoin osa oli naisia ja lapsia. ARSA sai tukea muun muassa Saudi-Arabiasta. Armeijan vastaus oli nopea ja raaka, se kohdistui lähinnä rohighyasiviileihin. Murhat ja raiskaukset olivat tavallisia. Armeija saapui Inn Dinin kylään, muka tarkoituksenaan puhdistaa kylä "Bangalin terroristeista" jotka olivat hyökänneen turvallisuusjoukkojen kimppuun. Paikallinen "buddhalainen turvaryhmä" opasti armeijaa muslimien kimppuun, mutta muslimisissejä ei oltu kylässä nähty. Poliisi ja armeija ampuivat kylään, joista rohingyat pakenivat. Armeijan pyytämät vapaaehtoiset buddhalaissiviilit sytyttivät rohingyoiden talot tuleen, koska armeija piti rohingyoita "bengalilaisterroristeina". Lisäksi buddhalaiset siviilit, armeija ja poliisi ryöstivät rohingyoiden omaisuuden.


text: Armeijaa ja poliisia auttoivat tuhopoltoissa ja murhissa jotkut kyläläiset. Jotkut armeijan ihmiset olivat siviilivaatteissa. Muut noin 6000 muslimia pakenivat.


text: Buddhalaien kylänvanhimman mukaan 1. - 2. syyskuuta armeija otti kiinni Inn Dinin kylästä paenneista 10 muslimimiestä, ja yhdessä joidenkin buddhalaisten kyläläisten teloitti heidät, ja hautasi. Teloituksen syy oli se, että buddhalainen maanviljelijä Maung Nin oli kadonnut, ilmeisesti surmattu. Mutta kymmentä miestä ei kyetty suoraan liittämään tapaukseen. Asian myöhemmin julkaisseet toimittajat saivat niskaansa syytteet salassapitolain rikkomisesta.


text: Sen jälkeen armeija poltti ainakin 80 kylää.


text: Myanmarin armeija tappoi 7. syyskuuta 2017 Tula Tolissa arviolta 500 siviiliä, joista 300 oli lapsia. Wirathu kiisti rohinghya-vainot väittäen muslimien itse polttaneen kylänsä. Myöskään armeija ei myöntänyt käyttäneensä väkivaltaa.


text: Maasta pakeni elokuun 25. päivän 2017 jälkeen noin 600 000 rohingyaa. Armeija surmasi ainakin 6 700 siviiliä, joista kymmenes alle viisivuotiaita lapsia. Hallituksen joukot raiskasivat tuhansia rohingya-naisia. Rohingyoiden kapinalliset puolestaan ajoivat 30 000 buddhalaista ja hindua pois näiden kylistä.


text: YK:n ihmisoikeuskomissaari tuomitsi vainot ja totesi, että Myanmar pyrki toimillaan karkottamaan rohinghyat ja tuhoamaan heidän kulttuurinsa. Myanmar kiisti oman armeijansa väkivallan siviilejä vastaan. Aung San Suu Kyi kiisti julmuudet ja väitti, että liikkeellä oli kasapäin vääriä tietoja, jotka auttoivat terroristeja. Tämä johtui joko siitä, että armeija toimi ilman hallituksen lupaa, tai Suu Kyi piti buddhalaisten puolta. Armeijaa johti Min Aung Hlaing, joka käytti todellista valtaa Myanmarissa. YK:n turvallisuusneuvosto tuomitsi 7. marraskuuta 2017 rohingya-kansaan kohdistuvat toimet. Myös Yhdysvallat tuomitsi Myanmarissa tapahtuneen etnisen puhdistuksen. Suomen ulkoministeri Soini kävi puhumassa Myanmarissa pakolaiskriisistä. Myanmarin hallitus pidätti kaksi maassa vieraillutta Reutersin toimittajaa, koska nämä olivat paljastaneet sotilassalaisuuksia. Yhdysvallat asetti talouspakotteita yli kymmenelle myanmarilaisille. Myanmar ei päästänyt maahan joulukuussa YK:n erikoistarkkailija Yangee Lee:tä, ja lopetti kaiken yhteistyön hänen kanssaan. YK:n islamilainen ihmisoikeuskomissaarin mukaan presidentti Suu Kui voi joutua oikeuteen rohingyojen kansanmurhasta. YK:n yleiskokous äänesti 25. joulukuuta 2017 päätöslauselman, jossa se vaati Myanmaria lopettamaan sotatoimet rohingyoita vastaan.


text: Äänet jakautuivat 122-10. Muun muassa Myanmar, Kiina ja Venäjä äänestivät päätöslauselmaa vastaan.


text: Bangladesh ja Myanmar sopivat 23. marraskuuta 2017 rohingya-pakolaisten paluusta. Myanmarin armeija kuitenkin kiisti yhä rohingyoihin kohdistamansa raakuudet. Myanmarin armeija jatkoi rohingya-vainoa hallituksen toimista riippumatta.


title: Jalkapallon maailmanmestaruuskilpailut 2018 – Lohko A

text: Jalkapallon maailmanmestaruuskilpailujen 2018 A-lohkon ottelut pelattiin 14.–25. kesäkuuta 2018. Lohkossa pelasivat isäntämaa Venäjä, Saudi-Arabia, Egypti ja Uruguay. Lohkon kaksi parasta, Uruguay ja Venäjä, etenivät neljännesvälieriin.


title: Linda Stenman-Langhoff

text: Linda Stenman-Langhoff (s. 1978 Turun saaristo) on suomalainen sommelieri. 15-vuotiaana hän muutti Tammisaareen opiskellakseen markkinointia. Valmistuttuaan vuonna 1997 hän tunsi vetoa ravintola-alaan ja hän sai tarjoilijan tutkinnon vuonna 1999. Norjaan hän muutti vuonna 2001, jossa hän työskenteli eri ravintoloissa ja hotelleissa opiskellen samaan aikaan sommelieriksi. Valmistuttuaan hän muutti Barcelonaan, jossa työskenteli sommelierina La Vinya del Senyor -ravintolassa. Vuonna 2005 hän palasi Norjaan, jossa työskenteli sommelierina Restaurant Orossa. Lindalla on myös kokemusta viinien maahantuonnista.


title: Linda Stenman-Langhoff

text: Yli kymmenen ulkomailla vietetyn vuoden jälkeen Linda muutti takaisin Suomeen perheensä kanssa. Helsingissä hän työskenteli kahden Michelin tähden ravintola Chez Dominiquessa, yhden Michelin tähden Ravintola Olossa ja sommelierina hotelli Kämpissä. Linda on ollut aina kiinnostunut kielten opiskelusta, ja se onkin auttanut paljon asiakkaiden kanssa työskennellessä. Lindan yksi suurimmista intohimoista on luomuviinit, jotka ovat puhtaita, erilaisia ja erityisiä pieniltä tuottajilta.


title: Linda Stenman-Langhoff

text: Elokuussa 2013 Linda avasi yhdessä miehensä, Filip Langhoffin, kanssa restaurant Askin Helsingin Kruununhakaan. Maaliskuuhun 2014 mennessä Ask sai Michelin tähden ja on pitänyt sen siitä asti. Linda ja Filip keskittyvät hienoihin ja mielenkiintoisiin ruoka-annoksiin ja viineihin. Joulukuussa 2016 Linda avasi Filipin kanssa Helsingin Kampin kauppakeskuksen viidennen kerroksen Kortteliin Askin sisar-ravintola Jordin.


title: Leena Löyttyniemi

text: Leena Marjatta Löyttyniemi (o.s. Varjokallio, s. 27. tammikuuta 1938 Riihimäki) on suomalainen kotitalousopettaja, joka toimi vuosina 1979–2000 "Kotitalous"-lehden päätoimittajana ja 1988–2008 Suomen Naisyhdistyksen puheenjohtajana. Hänet tunnetaan perhepolitiikan vaikuttajana, kuluttajakasvatuksen uranuurtjana sekä naisten asemaa ja maanpuolustusta esillä pitävänä keskustelijana.


title: Leena Löyttyniemi

text: Riihimäen varuskunta-alueella sotilasvirkamiehen tyttärenä varttunut Leena Varjokallio, sittemmin Löyttyniemi, valmistui vuonna 1962 Helsingin Kotitalousopettajaopistosta. Toimittuaan vuoden Järvenpäässä harjoituskoulun opettajana hän siirtyi Kotitalousopettajien liiton sihteeriksi. Vuonna 1970 hänet valittiin liiton toiminnanjohtajaksi. Hän opiskeli työn ohessa muun muassa kodin taloustiedettä ja kasvatustiedettä. 1970-luvun lopulla hän piti sapattivuoden ja suoritti filosofian maisterin tutkinnon pääaineenaan aikuiskasvatus. Hänet nimitettiin "Kotitalous"-lehden päätoimittajaksi, mistä tehtävästä hän jäi eläkkeelle 62-vuotiaana vuonna 2000. Hän oli Naisjärjestöjen Keskusliiton hallituksen jäsen vuodesta 1973, ja vuosina 1979–1982 varapuheenjohtaja. Suomen Naisyhdistyksen puheenjohtajana ja hiipuneen toiminnan elvyttäjänä Leena Löyttyniemi toimi kahden vuosikymmenen ajan vuodesta 1988.


title: Leena Löyttyniemi

text: Löyttyniemen luottamustehtäviin ovat kuuluneet myös Väestöliiton työryhmät, SOK:n kotitalousvaliokunta, Jenny ja Antti Wihurin rahaston hallitus, Sotilaskotiliitto, Villa Lanten Ystävien hallitus ja Suomen Rooman-insituutin valtuuskunta. Löyttyniemi kävi maanpuolustuskurssin 1979 ja oli mukana "Maanpuolustus"-lehden ja "Sotilaskoti"-lehden toimituskunnissa. Hän on tehnyt vapaaehtoistyötä muun muassa HelsinkiMissiossa ja Santahaminan varuskunnan sotilaskotiyhdistyksessä.


title: Leena Löyttyniemi

text: Leena Löyttyniemi on kirjoittanut kolumneja "Uuteen Suomeen" ja "Ilta-Sanomiin" sekä mielipidekirjoituksia moniin muihinkin lehtiin erityisesti kodin ja koulun kysymyksistä. Kirjoituksiaan hän on koonnut omakustannekirjoiksi.


title: Leena Löyttyniemi

text: Leena Löyttyniemen aviopuoliso on Sanomalehtien liiton entinen toimitusjohtaja Veikko Löyttyniemi.


title: Jalkapallon maailmanmestaruuskilpailut 2018 – Lohko B

text: Jalkapallon maailmanmestaruuskilpailujen 2018 B-lohkon ottelut pelattiin 15.–25. kesäkuuta 2018. Lohkossa pelasivat Portugali, Espanja, Marokko ja Iran. Lohkon kaksi parasta, Espanja ja Portugali, etenivät neljännesvälieriin.


title: Jalkapallon maailmanmestaruuskilpailut 2018 – Lohko C

text: Jalkapallon maailmanmestaruuskilpailujen 2018 C-lohkon ottelut pelattiin 16.–26. kesäkuuta 2018. Lohkossa pelasivat Ranska, Australia, Peru ja Tanska. Lohkon kaksi parasta, Ranska ja Tanska, etenivät neljännesvälieriin.


title: Alexander Mach

text: Alexander Mach (11. lokakuuta 1902 – 15. huhtikuuta 1980) oli slovakialainen poliitikko, joka toimi toisen maailmansodan aikana Slovakian tasavallan propagandaministerinä, sisäministerinä ja Hlinkan kaartin johdossa. Poliittiset vaikutteita hän sai natsi-Saksasta vaikuttaen myös maansa juutalaisten pakkosiirtoihin Saksan keskitysleireille. Mach tuomittiin 30 vuodeksi vankeuteen vuonna 1947 ja hänet armahdettiin vuonna 1968. Hän kuoli Bratislavassa vuonna 1980.


title: Alexander Mach

text: Mach syntyi Palárikovossa 11. lokakuuta 1902. Hän suunnitteli nuoruudessaan uraa katolilaisena pappina ja aloitti vuonna 1916 teologian opinnot seminaarissa Esztergomissa jatkaen opintojaan Trnavassa. Vuonna 1922 hän kuitenkin lopetti opiskelun ja aloitti uran poliitikkona ja journalistina. Mach osallistui Andrej Hlinkan perustaman Slovakian kansanpuolueen (vuodesta 1925 "Hlinkan Slovakian kansanpuolue") toimintaan vuodesta 1922 ja tuli pian tunnetuksi Tšekkoslovakian vastustajana. Mach halusi Slovakian itsenäistyvän, mutta Slovakian kansanpuolueen johto tyytyi pitkään pelkän autonomian vaatimiseen. 1930-luvulla Mach oli mukana perustamassa puolueen puoliaseellista järjestöä Hlinkan kaartia ("Hlinkova Garda") ja Slovakian itsenäistyttyä 14. maaliskuuta 1939 Machista tuli maan propagandaministeri. Mach kannatti fasismia ja läheisiä suhteita natsi-Saksaan. Elokuussa 1940 hän järjesti tapaamisen slovakialaisten kulttuurivaikuttajien kanssa Tatranská Lomnicassa, jossa julkaistiin niin sanottu Lomnican manifesti, joka selitti slovakialaisen totalitarismin periaatteita. Manifesti oli sekoitus ensyklioista ja natsi-Saksan ideologiasta koottuja aatteita. Yhteyksistään Natsi-Saksaan huolimatta Mach oli yhteyksissä moniin maansa vasemmistolaisiin ja liberaaleihin piireihin, pyrkien usein esiintymään slovakialaisen taiteen ja kulttuurin tukijana. Eräät kommunistit kuten Laco Novomeský käyttivät yhteyksiään Machiin poliittisten vankien puolesta.


title: Alexander Mach

text: Vuonna 1940 Mach erosi propagandaministerin virastaan kritisoiden samalla presidentti Josef Tisoa, joka erotti hänet myös Hlinkan kaartin johdosta. Machin mielestä Tiso ei tehnyt tarpeeksi läheistä yhteistyötä Saksan kanssa. Hän matkusti Berliniin tavaten muun muassa Joseph Goebbelsin ja Joachim von Ribbentropin, sekä osallistuen saksalais-slovakialaiseen kokoukseen Salzburgissa kesäkuussa 1940. Salzburgissa Adolf Hitler kritisoi Slovakiaa Machin ja pääministeri Béla Tukan menetetyistä asemista ja molemmat saivat jälleen virat hallinnosta. Machista tuli Slovakian sisäministeri ja hän toimi tehtävässään aina maaliskuuhun 1945 saakka, saaden takaisin myös paikkansa Hlinkan kaartin johdossa. Hlinkan kaarti piti puolestaan kokouksen Trenčianske Teplicessä vuoden 1941 alussa. Kokouksessa Mach osallistui "Slovakian juutalaiskysymyksen lopullisen ratkaisun" läpivientiin. Slovakiasta pakkosiirettiin yli 50 000 juutalaista saksalaisten keskitysleireille, joissa suurin osa heistä sai surmansa. Hlinkan kaarti otti Machin käskystä myös osaa Slovakian kansannousun kukistamiseen vuonna 1944. Mach pakeni maaliskuussa 1945 Itävaltaan, jossa hän jäi amerikkalaisjoukkojen vangiksi. Amerikkalaiset luovuttivat hänet Tšekkoslovakian viranomaisille ja vuonna 1947 maan korkein oikeus tuomitsi hänet 30 vuoden vankeusrangaistukseen. Mach armahdettiin vuonna 1968 ja hän asettui Bratislavaan kuollen 15. lokakuuta 1980.


title: Jalkapallon maailmanmestaruuskilpailut 2018 – Lohko D

text: Jalkapallon maailmanmestaruuskilpailujen 2018 D-lohkon ottelut pelattiin 16.–26. kesäkuuta 2018. Lohkossa pelasivat Argentiina, Islanti, Kroatia ja Nigeria. Lohkon kaksi parasta, Kroatia ja Argentiina, etenivät neljännesvälieriin.


title: Jalkapallon maailmanmestaruuskilpailut 2018 – Lohko E

text: Jalkapallon maailmanmestaruuskilpailujen 2018 E-lohkon ottelut pelataan 17.–27. kesäkuuta 2018. Lohkon kaksi parasta etenee neljännesvälieriin.


title: Jalkapallon maailmanmestaruuskilpailut 2018 – Lohko F

text: Jalkapallon maailmanmestaruuskilpailujen 2018 F-lohkon ottelut pelataan 17.–27. kesäkuuta 2018. Lohkon kaksi parasta etenee neljännesvälieriin.


title: Jalkapallon maailmanmestaruuskilpailut 2018 – Lohko G

text: Jalkapallon maailmanmestaruuskilpailujen 2018 G-lohkon ottelut pelataan 18.–28. kesäkuuta 2018. Lohkon kaksi parasta etenee neljännesvälieriin.


title: Jalkapallon maailmanmestaruuskilpailut 2018 – Lohko H

text: Jalkapallon maailmanmestaruuskilpailujen 2018 H-lohkon ottelut pelataan 19.–28. kesäkuuta 2018. Lohkon kaksi parasta etenee neljännesvälieriin.


title: The Shape of Water

text: The Shape of Water on vuonna 2017 ensi-iltansa saanut yhdysvaltalainen fantasiadraamaelokuva, jonka on ohjannut Guillermo del Toro. Elokuvan pääosissa ovat Sally Hawkins, Michael Shannon, Richard Jenkins, Doug Jones, Michael Stuhlbarg ja Octavia Spencer. Sen ovat käsikirjoittaneet del Toro ja Vanessa Taylor.


title: The Shape of Water

text: "The Shape of Water" sai ensi-iltansa 31. elokuuta 2017 Venetsian elokuvajuhlilla, jossa se palkittiin Kultaisella leijonalla festivaalin parhaana elokuvana. Elokuva näytettiin myös Toronton elokuvajuhlilla. Teatteriensi-iltansa se sai Yhdysvalloissa 8. joulukuuta 2017. Elokuva sai eniten Golden Globe -ehdokkuuksia seitsemällä ehdokkuudella, joista se voitti parhaasta ohjauksesta ja musiikista. Elokuva voitti vuoden 2018 Oscar-gaalassa parhaan elokuvan, musiikin ja lavastuksen Oscarit ja Guillermo del Toro palkittiin parhaasta ohjauksesta.


title: Karl Sigurd Shultz

text: Karl Sigurd Schultz (15. joulukuuta 1889 Alavus – 15. maaliskuuta 1944 Helsinki) oli suomalainen arkkitehti, joka toimi Viipurin kaupungin ensimmäisenä rakennustarkastajana.


title: Karl Sigurd Shultz

text: Shultzin vanhemmat olivat ratainsinööri Karl Axel Schultz ja Emerentia Johanna Virzenius. Hänen ensimmäinen puolisonsa vuodesta 1920 oli Elisabeth Martinson ja toinen vuodesta 1932 Mary Viola Relander (myöh. Frigre). Schultz tuli ylioppilaaksi Tampereen ruotsalaisesta yhteiskoulusta 1908 ja valmistui arkkitehdiksi Teknillisestä korkeakoulusta 1915. Valmistuttuaan hän toimi Rautatiehallituksen arkkitehtina, muun muassa Hiitolan-Raasulin rautatietyömaalla. Schultz työskenteli yksityisten arkkitehtitoimistojen palveluksessa vuodesta 1919 vuoteen 1925, jolloin hän perusti toimiston arkkitehti Carl Olof Cronstedtin ja sisustusarkkitehti Harry Röneholmin kanssa. Toimisto teki muun muassa monumentaalisen ehdotuksen Helsingin Stadionia varten vuonna 1926.


title: Karl Sigurd Shultz

text: Vuonna 1929 Schultz siirtyi Viipurin kaupunginarkkitehdin apulaiseksi ja vuonna 1931 hänestä tuli kaupungin ensimmäinen rakennustarkastaja, joka hoiti virkaa ensin ylimääräisenä ja vuodesta 1939 vakinaisena. Hän oli myös kaupungin julkisivulautakunnan sihteeri. Rakennustarkastajana Schultz ei suunnitellut Viipuriin juuri rakennuksia, poikkeuksena kuitenkin Revonhännän alueelle 1929 kivestä rakennettu bensiiniasema. Talvisota keskeytti Schultzin työt Viipurissa ja hän palasi Helsinkiin, osallistuen myös muun muassa sotavahinkojen arviointiin Hangossa.


title: Päiväpeite

text: Päiväpeite tai päiväpeitto on vuoteen ja vuodevaatteiden suojaksi päiväksi laitettava peitto.


title: Päiväpeite

text: Päiväpeite ommellaan tavallisesti varsin paksusta ja tukevasta kankaasta tai kankaiden yhdistelmästä, jotta se näyttäisi vuodevaatteiden päällä sileältä ja laskeutuisi kauniisti sängyn laidoilta, usein lattiaan asti. Tavallisin päiväpeitetyyppi lienee kahdesta ohuesta kankaasta ja niiden välisestä vanukerroksesta yhteen tikattu. Päällikangas on usein satiinikudottu tai muutoin liukas- ja kiiltäväpintainen. Tikattuja päiväpeitekankaita saa myös metritavarana.


title: Päiväpeite

text: Muuntyyppisiä päiväpeitteitä valmistetaan muun muassa täkänä- tai tilkkutäkkitekniikalla, vohvelikankaasta, sametista tai jacquardkoneella kudotuista gobeliinikankaista. Yksi suosituista nimenomaan päiväpeitteisiin tarkoitetuista kangastyypeistä on pitkänukkainen "chenille", jota alettiin valmistaa 1900-luvun alussa Yhdysvaltojen Georgian luoteiskulman Daltonissa. Siellä päiväpeitteiden kudonnasta kasvoi 1900-luvun mittaan merkittävä mattoteollisuus. Pohjoismaissa myös raanut ja ryijyt ovat olleet suosittuja päiväpeitteitä. Kevyitä päiväpeitteitä tehdään virkkaamalla. Perinteinen malli on valkoisesta kalastajalangasta virkattu pitsimäinen peite. Eräs perinteinen käsityömenetelmä myös päiväpeitteiden teossa on peittokirjonta.


title: Päiväpeite

text: Päiväpeite muodostaa päivisin makuuhuoneeseen suuren tekstiilipinnan, joten päiväpeite pyritään valitsemaan tai suunnittelemaan huoneen kalusteisiin, väreihin ja muihin tekstiileihin, kuten ikkunaverhoihin ja vuoteen koristetyynyihin sopivaksi.


title: Päiväpeite

text: Englannin kielessä erilaiset päiväpeitteet jaotellaan kahtia: "bedspread" tarkoittaa perinteisempää, lattiaan asti ulottuvaa päiväpeitettä, "coverlet" taas kevyempää, modernimpaa ja vain parin-kolmenkymmenen senttimetrin verran sängyn laidan yli laskeutuvaa päiväpeitettä.


title: Päiväpeite

text: Nukkumaan mentäessä päiväpeite taitellaan vuoteen päältä yöksi pois esimerkiksi tuolin selkänojalle tai sängyn jalkopäähän sijoitetulle säilytyspenkille. Suomen puolustusvoimissa gingham-ruudullisen päiväpeitteen oikeaoppinen taittelu jakkaralle äärimmäisen siistiksi ”pinkaksi” oli vuosikymmeniä tärkeänä pidetty varusmiestaito. Vuoden 2017 alusta se poistettiin ohjesäännöstä, mutta voi yhä olla osastokohtainen vaatimus.


title: Päiväpeite

text: Aamuisin suositellaan sängyn jättämistä sijaamatta tunnin-parin ajaksi, jotta vuodevaatteisiin kertynyt kosteus pääsee tuulettumaan ennen päiväpeitteen paikalleen laittoa. Kosteus ja pölypunkit voivat olla todellinen ongelma Suomea kosteammissa ilmastoissa, joissa suositellaan jopa vuoteen jättämistä sijaamatta koko päiväksi tai ainakin päiväpeitteen käytöstä luopumista. Esimerkiksi Saksassa ja Yhdysvalloissa päiväpeitteen käyttö on Suomea harvinaisempaa.


title: Päiväpeite

text: Hotellihuoneissa päiväpeite voidaan sijata niin, että tyynyjen kohdalle tulee niin sanottu tyynylaskos. Korkeatasoisissa hotelleissa henkilökunnan suorittamaan ”nattaukseen” eli huoneen yökuntoon laittoon kuuluu vuoteen avaaminen eli päiväpeitteen poisto ja ikkunaverhojen sulkeminen. Monissa alemman hintaluokan hotelleissa päiväpeiton käytöstä on luovuttu siivouksen nopeuttamiseksi.


title: Päiväpeite

text: Vuoteessa vaatteet päällä päiväunia otettaessa käytetään torkkupeittoa, jolloin päiväpeitettä ei tarvitse poistaa eikä vuodetta avata.


title: Jan Alinč

text: Jan Alinč (s. 27. toukokuuta 1972 Louny, Tšekkoslovakia on tšekkiläinen jääkiekkoilija, pelipaikaltaan keskushyökkääjä. Alinč on Pittsburgh Penguinsin 7. kierroksen varaus vuodelta . Alinč ei varauksestaan huolimatta koskaan pelannut NHL:ssa tai muuallakaan Pohjois-Amerikassa.


title: Jan Alinč

text: Alinč aloitti jääkiekon peluun kotikuntansa seurassa HC Slovan Lounyssa mutta siirtyi jo 16-vuotiaana suurseura HC Litvinovin junioreihin. Keväällä 1991 Alinč debytoi seitsemän ottelun verran Litvinovin edustusjoukkueessa Extraligassa. Kaudesta 1991–1992 alkaen Alinč pelasi viisi täyttä kautta Litvinovissa ennen siirtymistään Suomeen ja Ässiin. Ässiä Alinč edusti kauden 1996–1997 sekä 15 ottelun verran seuraavan kauden alusta ennen paluutaan loppukaudeksi Litvinoviin. Ässissä tehdyt tehot 11 maalia ja 35 pistettä eivät täyttäneet seurajohdon ulkomaalaispelaajalle asettamia vaatimuksia.


title: Jan Alinč

text: Kauden 1998–1999 Alinč pelasi Ruotsin Elitserienissä MoDon joukkueessa. Meno oli sielläkin tahmeaa ja 48 ottelussa Alinč sai kasaan vain seitsemän maalia ja kahdeksantoista tehopistettä, joten vierailu Ruotsiin jäi vain kauden mittaiseksi. Seuraavaksi kaudeksi Alinč palasi jälleen Extraligan Litvinoviin.


title: Jan Alinč

text: Kaudella 2000–2001 Alinč edusti Extraliga-seura HC Slavia Prahaa ja toimi myös joukkueensa kapteenina. Alinč aloitti myös seuraavan kauden Prahassa mutta vaihtoi sieltä kesken kauden HC Karlovy Varyn paitaan. Seuraavalla kaudella Alinč pelasi kahdeksan ottelua Karlovy Varyn ja 37 ottelua HC Litvinovin riveissä. Alinč pelasi Karlovy Varyssa kevääseen 2006 asti ennen kuin siirtyi aivan kauden lopussa Saksaan Kölner Haien joukkueeseen. Kölnissä Alinč pelasi runkosarjan viisi viimeistä ottelua sekä kauden päälle DEL-liigan pudotuspeleissä yhdeksän ottelua.


title: Jan Alinč

text: Kaudesta 2006–2007 alkaen Alinč pelasi kolme kautta DEL-liigassa Krefeld Pinguinen ja Füchse Duisburgin joukkueissa. Kaudelle 2009–2010 Alinč palasi takaisin kotimaahansa pelaamaan 2.liigan HC Slovan Ústečtí Lvin joukkueessa. Siellä Alinč pelasi 2 ja puoli kautta ennen lainasiirtoa Extraliigan Slavia Prahan riveihin. Alinč pelasi Prahassa lainasopimuksella koko seuraavan kauden ennen kuin palasi takaisin 2.liigaan kaudelle 2013–2014. Syksystä 2014 lähtien Alinč on pelannut HC Mostin joukkueessa ensin 2.liigassa ja kauden 2017–2018 3.liigassa.


title: Jan Alinč

text: Maajoukkuetasolla Alinč on edustanut Tšekkoslovakiaa vuoden 1990 alle 18-vuotiaiden EM-turnauksessa, 1992 alle 20-vuotiaiden MM-turnauksessa sekä Tšekkiä vuoden 1994 olympiaturnauksessa Lillehammerissa.


title: David Gustafsson

text: David Gustafsson (s. 11. huhtikuuta 2000 Tingsryd, Ruotsi) on ruotsalainen jääkiekkoilija, joka edustaa SHL-joukkue HV71:tä. Hän on pelipaikaltaan keskushyökkääjä.


title: David Gustafsson

text: Gustafsson on Tingsryds AIF:n kasvatti. Hän siirtyi 15-vuotiaana HV71:n junioreihin kaudeksi 2015–2016. Gustafsson voitti koko U16 SM:n piste- ja syöttöpörssin tehoilla 5+14=19. Hän voitti kauden päätteeksi sarjan mestaruuden ja Gustafsson valittiin U16 SM:n arvokkaimmaksi pelaajaksi. Samalla kaudella hän oli HV71:n pistemies ja syöttäjä U16 Elitin pudotuspeleissä tehoilla 6+8=14.


title: David Gustafsson

text: Kaudella 2017–2018 Gustafsson debytoi HV71:n SHL-joukkueessa. Hän teki SHL-debyyttinsä runkosarjan toisella kierroksella 21. syyskuuta 2017 vieraissa Brynäs IF:ää vastaan. Vain 17-vuotiaasta Gustafssonista tuli HV71:n seurahistorian ensimmäinen 2000-luvulla syntynyt pelaaja. Hän sai ottelussa jääaikaa 11.03 minuuttia. Ensimmäisen SHL-maalinsa hän teki neljännessä ottelussan 26. syyskuuta 2017 Karlskrona HK:ta vastaan. Saman vuoden lokakuussa Gustafsson teki HV71:n kevääseen 2020 asti ulottuvan SHL-sopimuksen. Kaikkiaan hänen tulokaskautensa SHL:ssä toi 45 runkosarja-, kahdessa playoff- ja kahdessa Mestarien liigan ottelussa tehot 6+6=12. Gustafsson vahvisti myös HV71:n J20-junioreita, jossa hän voitti J20 SuperElitin mestaruuden.


title: David Gustafsson

text: Winnipeg Jets varasi Gustafssonin toisella kierroksella 60. pelaajana .


title: David Gustafsson

text: Gustafsson pelasi alle 20-vuotiaiden MM-kilpailuissa vuonna 2019, jolloin hän jakoi Ruotsin sisäisen tehotilaston voiton Rasmus Sandinin ja Adam Boqvistin kanssa lukemalla +4. Gustafsson pelasi myös alle 18-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi pronssiin. Hän jakoi viidellä syöttöpisteellään Ruotsin sisäisen syöttöpörssin voiton Jonatan Berggrenin kanssa. Gustafssonilla oli myös turnauksen paras aloitusprosentti (70,55%). Valmennus valitsi hänet joukkueensa turnauksen yhdeksi kolmesta parhaasta pelaajasta. Gustafsson valittiin myös Valko-Venäjää vastaan pelatun alkulohkon ottelun päätteeksi Ruotsin ottelun parhaaksi pelaajaksi.


title: David Gustafsson

text: Gustafsson pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Gustafsson pelasi myös World U-17 Hockey Challengessa vuonna 2016, jolloin hän voitti kultaa. Yhteensä Gustafsson on pelannut 14 nuorten ja 44 poikien maaottelua.


title: David Gustafsson

text: Gustafssonin isä Erland on entinen alempien sarjojen hyökkääjä.


title: Pauli Tapio

text: Pauli Tapio (s. 1986) on oululaissyntyinen runoilija, kääntäjä ja tohtoriopiskelija. Hänen esikoisteoksensa "Varpuset ja aika" voitti Helsingin Sanomien kirjallisuuspalkinnon vuonna 2017.


title: Josef Bohuslav Foerster

text: Josef Bohuslav Foerster (30. joulukuuta 1859 – 29. toukokuuta 1951) oli tšekkiläinen säveltäjä.


title: Josef Bohuslav Foerster

text: Foerster toimi myös Prahan konservatorion opettajana sekä johtajana vuosina 1922-1931. Hän sävelsi seitsemän oopperaa, joista tunnetuin on vuonna 1899 sävelletty Eva. Lisäksi hänen tuotantoonsa kuului viisi sinfoniaa, kaksi viulukonserttoa sekä teoksia kuorolle ja orkesterille.


title: Prahan konservatorio

text: Prahan konservatorio () on Tšekin pääkaupungissa sijaitseva musiikkioppilaitos.


title: Prahan konservatorio

text: Konservatorio on perustettu vuonna 1808, ja se on yksi Euroopan vanhimmista musiikkiopistoista. Napoleonin sodat aiheuttivat viivästyksiä toiminnan alkamiselle, mutta lopulta vuonna 1811 konservatorio toiminta pääsi alkuun. Konservatoriota hallinnoi ja rahoitti aristokraattien muodostama ryhmä, ja sen ensimmäinen johtaja oli Bedřich Diviš Weber. Toimitilat olivat aluksi luostarissa. Vuonna 1918 konservatorio siirtyi valtion omistukseen, ja se sai nykyiset tilansa Prahan vanhasta kaupungista.


title: Laax

text: Laax (saksaa, virallisesti paikallisella sursilvanin murteella ) on kunta Sveitsissä Graubündenin kantonissa Surselvan hallintoalueella. Siellä on asukkaita vajaat kaksi tuhatta.


title: Laax

text: Laax sijaitsee Reinin yhden alkujoen, Vorderrheinin laakson pohjoisrinteellä, Ual da Mulin -joen varrella. Laaxin kylä sijaitsee noin 1 000 metrin korkeudessa. Laaxin korkein kohta on Glarusin Alpeilla sijaitseva Bündner Vorab (3 028 m mpy.).


title: Laax

text: Laaxin naapurikuntia ovat Glarus Süd pohjoisessa, Flims idässä, Sagogn etelässä ja Falera lännessä.


title: Laax

text: Laaxin pääelinkeino on matkailu. Siellä on ollut hotelli vuodesta 1880 ja hiihtohissejä 1960-luvulta alkaen..


title: Laax

text: Laaxissa sekä naapurikuntien Flimsin ja Faleran alueella toimii yksi Sveitsin isoimmista talviurheilukeskuksista, "LAAX", jonka omistaa pörssinoteerattu "Weisse Arena Gruppe" -yhtiö. Alueella on muun muassa 224 kilometriä laskettelurinteitä ja neljä snow parkia. Laaxissa on pidetty muun muassa lumilautailun maailmancupkilpailu vuonna 2016–2017.


title: Jana Lahodová

text: Jana Lahodová (myöh. Vudmasková, 4. kesäkuuta 1957 Hradec Králové – 15. lokakuuta 2010) oli Tšekkoslovakiaa edustanut maahockeypelaaja ja olympiamitalisti.


title: Jana Lahodová

text: Lahodová pelasi Tšekkoslovakian olympiahopeaa saavuttaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kahdessa ottelussa ja teki Puolaa vastaan ottelun ainoan maalin.


title: Květoslava Petříčková

text: Květoslava ”Květa” Petříčková (s. 17. heinäkuuta 1952 Praha) on Tšekkoslovakiaa edustanut, kilpauransa päättänyt maahockeypelaaja ja olympiamitalisti.


title: Květoslava Petříčková

text: Petříčková pelasi Tšekkoslovakian olympiahopeaa saavuttaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kaikissa viidessä ottelussa.


title: Jiřina Kadlecová

text: Jiřina Kadlecová (s. 1. kesäkuuta 1948 Praha) on Tšekkoslovakiaa edustanut, kilpauransa päättänyt maahockeypelaaja ja olympiamitalisti.


title: Jiřina Kadlecová

text: Kadlecová pelasi Tšekkoslovakian olympiahopeaa saavuttaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kaikissa viidessä ottelussa ja teki kaksi maalia.


title: Jiřina Křížová

text: Jiřina Křížová (s. 21. helmikuuta 1948 Jirkov) on Tšekkoslovakiaa edustanut, kilpauransa päättänyt maahockeypelaaja ja olympiamitalisti.


title: Jiřina Křížová

text: Křížová pelasi Tšekkoslovakian olympiahopeaa saavuttaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi yhdessä ottelussa.


title: Ei ilmestynyt

text: Ei ilmestynyt on Absoluuttisen Nollapisteen EP-levy sekä ensimmäinen virallinen julkaisu. Se julkaistiin 19. maaliskuuta 1994 levymerkillä Vinylmania.


title: Ei ilmestynyt

text: Albumista tehtiin myös 300:n kappaleen vaihtoehtoinen painos Tommi Liimatan ja Aki Lääkkölän käsin maalaamin kansikuvin, joista 170 Liimatan ja 130 Lääkkölän toteuttamina.


title: Sirkka Carlson

text: Sirkka Carlson on suomalainen kääntäjä.


title: Lihassa ja taivaassa

text: Lihassa ja taivaassa on Absoluuttisen Nollapisteen EP-levy, joka julkaistiin 18. huhtikuuta 2007 levymerkillä Megamania.


title: Lihassa ja taivaassa

text: Albumi debytoi Suomen virallisen singlelistan toisella sijalla, ja pysyi listalla yhteensä kolme viikkoa.


title: Milena Matějkovičová

text: Milena Strnadová o.s. Matějkovičová (s. 23. toukokuuta 1961) on tšekkiläinen pikajuoksija ja keskimatkojen juoksija, joka aktiiviurallaan edusti Tšekkoslovakiaa.


title: Milena Matějkovičová

text: Matějkovičová karsiutui 400 metrin välierissä Bydgoszczin alle 20-vuotiaiden EM-kilpailuissa 1979. Ateenan EM-kilpailuissa 1982 hän juoksi toisen osuuden Tšekkoslovakian hopeajoukkueessa 4 × 400 metrin viestissä. Helsingin MM-kilpailuissa 1983 hän sijoittui 800 metrin juoksussa seitsemänneksi ajalla 2.01,72. Lisäksi hän juoksi toisen osuuden hopeaa saaneessa maansa 4 × 400 metrin viestijoukkueessa.


title: Milena Matějkovičová

text: Matějkovičová voitti 800 metrin sisäratojen Euroopan-mestaruuden Göteborgissa 1984 ajalla 1.59,52. Stuttgartin EM-kilpailuissa 1986 hän sijoittui 800 metrillä viidenneksi ajalla 1.58,89. Hän karsiutui 800 metrin välierissä Tokion MM-kilpailuissa 1991 ja Genovan EM-hallikilpailuissa 1992.


title: Neulatyyny

text: Neulatyyny on ompelutyössä käytettävä apuväline, pieni kankaasta valmistettu tyyny, jossa voi säilyttää nuppi- tai ompeluneuloja. Neulatyynyn täytteenä käytetään hienoa hiekkaa, vanua tms. Parhaana täytteenä pidetään smirgelijauhetta, joka puhdistaa tyynyyn työnnetyn neulan tahmeudesta tai ruosteesta.


title: Neulatyyny

text: Vaatturi tai ompelija käyttää pukua asiakkaalle sovittaessaan huonomman käden ranteeseen tai käsivarteen kiinnitettyä neulatyynyä, josta hän voi kätevästi poimia nuppineuloja vaatteeseen.


title: Neulatyyny

text: Modernimpi versio neulatyynystä on magneettinen neulatyyny: kestomagneettilevy, jolla neulat voi myös kätevästi poimia lattialta.


title: Robert Pence

text: Robert Frank Pence (s. 1945) on Yhdysvaltain 34. Suomen-suurlähettiläs. Presidentti Donald Trump nimitti hänet tehtävään 14. marraskuuta 2017, ja Senaatti vahvisti nimityksen 22. maaliskuuta 2018. Hän seurasi tehtävässään Charles C. Adams Junioria.


title: Robert Pence

text: Politiikaltaan Pence kertoo olevansa "keskivertorepublikaania liberaalimpi", ja hän kannattaa esimerkiksi homoliittoja. Pence on suorittanut yliopistotutkinnon oikeustieteessä ja historiassa, ja valmistelee väitöskirjaa kirjailija Dantesta.


title: Robert Pence

text: Robert Pence ei ole sukua yhdysvaltain varapresidentti Mike Pencelle. Hänen valintansa suurlähettilään tehtävään oli poliittinen, sillä hän on rahoittanut republikaanista puoluetta sadoilla tuhansilla dollareilla.


title: Robert Pence

text: Pence on kotoisin Virginiasta, ja on mm. rakennusalan yrityksen Pence Groupin perustaja ja hallituksen puheenjohtaja. Hän on istunut World Affairs Council -ajatushautomon, American University -yliopiston ja Kennedy Center -kulttuurikeskuksen hallituksissa. Pence on miljonääri.


title: Zuzana Moravčíková

text: Zuzana Moravčíková (s. 30. joulukuuta 1956) on tšekkiläinen keskimatkojen juoksija, joka aktiiviurallaan edusti Tšekkoslovakiaa.


title: Zuzana Moravčíková

text: Moravčíková karsiutui 800 metrin juoksun alkuerissä Milanon EM-hallikilpailuissa 1982 ja välierissä saman vuoden Ateenan EM-kilpailuissa. Hän saavutti 800 metrillä hopeaa sisäratojen EM-kilpailuissa Budapestissa 1983 halliennätyksellään 2.01,66.


title: Zuzana Moravčíková

text: Moravčíková juoksi Helsingin MM-kilpailuissa 1983 kolmannen osuuden Tšekkoslovakian joukkueessa, joka saavutti hopeaa 4 × 400 metrin viestissä. Samojen kisojen 800 metrillä hän karsiutui välierissä. Hän sijoittui 800 metrillä kuudenneksi Göteborgin EM-hallikilpailuissa 1984.


title: Zuzana Moravčíková

text: Moravčíková juoksi 800 metrin ennätyksensä 1.56,96 Leipzigissa 27. heinäkuuta 1983.


title: Niko-Petteri Kuukasjärvi

text: Niko-Petteri Kuukasjärvi (s. 9. syyskuuta 1999 Tornio) on suomalainen jalkapalloilija. Hän on TP-47 :n kasvatti ja edustaa tällä hetkellä PS Kemi Kingsiä. Niko-Petteri teki Veikkausliiga-debyyttinsä kesällä 2017. Pelipaikaltaan hän on keskuspuolustaja.


title: Edward Diener

text: Edward Francis Diener ("Ed F. Diener"; s. 1946, Glendale, Kalifornia) on yhdysvaltalainen psykologian professori (emeritus), kirjailija ja tieteellinen konsultti. Hän on Illinoisin yliopiston emeritusprofessori (University of Illinois at Urbana-Champaign) sekä Gallup Inc -yhtiötä palvellut vanhempi tieteentekijä. Sittemmin hän on ollut toiminut Utahin ja Virginian yliopistojen professorina.


title: Edward Diener

text: Professori Diener on saanut monia tunnustuksia ja hänen noin 300 tieteelliseen julkaisuunsa on viiattu runsaasti. Hän on ollut American Academy of Arts and Sciencesin jäsen vuodesta 2012.


title: Anu (jumalatar)

text: Anu tai Ana on Irlannin kelttiläisessä mytologiassa hedelmällisyyden jumalatar ja maaemo. Hänet sekoitetaan usein Danuun, Tuatha Dé Danann -jumalheimon äitihahmoon. On epäselvää, ovatko he erillisiä olentoja, vai saman jumalattaren ilmentymiä. Kummatkin ovat äitijumalia, jotka yhdistetään Irlannin perustamiseen ja kukoistukseen. Anu liittyy kiinteästi maahan ja erityisesti Munsteriin. Kahta kukkulaa Munsterin Killarneyssa kutsutaan Dá Chich Ananniksi, Anan kahdeksi rinnaksi.


title: Arkady Krasheninnikov

text: Arkady V. Krasheninnikov on venäläinen fyysikko, tutkija ja Aalto-yliopiston Soveltavan fysiikan laitoksen nanomikroskopian keskuksessa vieraileva professori (2015–2019). Hän johtaa Saksan Dresdenissä sijaitsevassa Helmholtz-Zentrum Dresden-Rossendorfissa -tutkimuskeskuksessa "Atomistic Simulations of irradiation-induced Phenomena" -tutkimusryhmää (professori). Liäsksi hän on sivutoiminen vieraileva professori Tanskan teknillisessä yliopistossa (DTU; 2015–2017) ja Venäjän tieteen ja tekniikan valtionyliopistossa (MISiS; 2014–2018).


title: Arkady Krasheninnikov

text: Krasheninnikov valmistui Moskovan insinöörifysiikan instituutista (, lyh. MIFI; nyk. Kansallinen (ydinalan) tutkimusyliopisto "MEPhI", ) vuonna 1992 filosofian maisteriksi ja vuonna 1995 filosofian tohtoriksi (kiinteän olomuodon fysiikka). Hän on ollut vuodesta 2005 Helsingin yliopiston dosentti.


title: Arkady Krasheninnikov

text: Alkusyksyyn 2017 mennessä hän oli työtovereineen julkaissut yli 170 vertaisarvioitua tieteellistä artikkelia. Hän oli 2017 yksi viitatuimpia fysiikan tutkijoita maailmassa ja kuului yhtenä runsaasta 20:stä Suomessa työskentelevistä tutkijoista kaikkiaan noin 3 300 tieteilijää maailmanlaajuisesti sisältävällä "2017 Highly Cited Researchers" -listalle.


title: Tereza Jančová

text: Tereza Jančová (s. 31. maaliskuuta 1999 Zvolen) on slovakialainen alppihiihtäjä.


title: Tereza Jančová

text: Jančová kuului Slovakian joukkueeseen, joka saavutti joukkuekilpailun MM-hopeaa Sankt Moritzissa 2017. Hän oli varalaskijana, eikä laskenut yhdelläkään kierroksella. Henkilökohtaisissa lajeissa hän sijoittui samoissa kisoissa parhaimmillaan 43:nneksi pujottelussa.


title: Tereza Jančová

text: Jančová sijoittui Lillehammerin nuorten olympialaisissa 2016 alppiyhdistetyssä kymmenenneksi. Nuorten MM-kilpailuissa hän on ollut parhaimmillaan 25:s suurpujottelussa 2017.


title: Tereza Jančová

text: Jančová voitti suurpujottelun Slovakian-mestaruuden 2017.


title: Matej Falat

text: Matej Falat (s. 8. helmikuuta 1993 Bojnice) on slovakialainen alppihiihtäjä.


title: Matej Falat

text: Falat kuului Slovakian joukkueeseen, joka saavutti joukkuekilpailun MM-hopeaa Sankt Moritzissa 2017. Henkilökohtaisissa lajeissa hän on sijoittunut arvokilpailuissa parhaimmillaan 24:nneksi alppiyhdistetyssä Garmisch-Partenkirchenin MM-kilpailuissa 2011. Olympialaisissa hän on ollut parhaimmillaan 42:s supersuurpujottelussa Sotšissa 2014.


title: Matej Falat

text: Falat saavutti universiadeissa hopeaa pujottelussa ja pronssia alppiyhdistetyssä Sierra Nevadassa 2015 sekä pronssia yhdistetyssä Almatyssa 2017. Nuorten MM-kilpailuissa hän on ollut parhaimmillaan 16:s alppiyhdistetyssä 2010.


title: Matej Falat

text: Falat kilpaili maailmancupissa ensimmäisen kerran Banskossa helmikuussa 2011. Hän ei ole toistaiseksi saavuttanut maailmancupin pisteitä. Nor-Am Cupin kilpailussa hän on sijoittunut parhaimmillaan kuudenneksi Panoraman pujottelussa joulukuussa 2012 ja Euroopan Cupissa yhdeksänneksi Kronplatzin kaupunkikilpailussa joulukuussa 2015.


title: Sahapoimulehti

text: Sahapoimulehti ("Alchemilla oxyodonta") on ruusukasvien (Rosaceae) heimoon ja poimulehtien ("Alchemilla") sukuun kuuluva kasvilaji. Se on monivuotinen ruohovartinen kasvi, jolla on vankka juurakko. Sahapoimulehti on erotettavissa muista poimulehtilajeista varsiensa ja lehtiruotiensa karvoituksen sekä lehtiensä liuskojen laitojen hampaiden ja pääsuonien välisten kulmien perusteella.


title: Sahapoimulehti

text: Sahapoimulehti voi kasvaa reilut 30 cm korkeaksi ja sen kasvutapa vaihtelee kohenevasta pystyyn. Sahapoimulehden varret ja lehtiruodit ovat ylös asti karvaiset. Sahapoimulehden lehdet ovat tummanvihreitä, aaltoilevia sekä vankkarakenteisia, ja ne ovat alapuoleltaan heikosti karvaiset. Lehdet ovat muodoltaan lähes ympyrämäisen pyöreät, ja lehtien pääsuonien väliset kulmat ovat noin 45°. Lehdissä on seitsemästä yhdeksään sahalaitaista liuskaa, ja jokaisen liuskan laidoissa on 15–19 suoraa terävää hammasta. Sahapoimulehden kukat ovat monihaaraisissa kukkarykelmissä, joissa yksittäiset kukat ovat pieniä sekä keltavihreitä. Kukkapohjukset ja kukkaperät ovat kaljuja. Sahapoimulehti kukkii touko–kesäkuussa.


title: Sahapoimulehti

text: Sahapoimulehti kasvaa niityillä, metsänreunoissa, ruohikoilla, tunturikoivikoissa sekä kosteissa pensaikoissa. Sahapoimulehteä ei kasva Suomessa. Ruotsissa sahapoimulehteä tavataan harvinaisena lähellä Norjan rajaa.


title: Phước Longin taistelu

text: Phước Longin taistelu oli taistelu Pohjois-Vietnamin ja Etelä-Vietnamin joukkojen välillä Phước Longin maakunnassa Vietnamin keskisellä ylänköalueella 12. joulukuuta 1974–6. tammikuuta 1975. Taistelut käytiin Pariisin rauhan jälkeen ja Pohjois-Vietnamin tavoitteena oli koetella Etelä-Vietnamin joukkojen suorituskykyä, sekä Yhdysvaltojen vastausta taistelun aloittamiseen. Etelä-Vietnamin joukkojen suoristuskyky osoittautui alhaiseksi ja Yhdysvallat ei enää liittynyt uudestaan sotaan, mikä mahdollisti Phước Longinin valtaamisen jälkeen sotatoimet muuta Etelä-Vietnamia vastaan.


title: Phước Longin taistelu

text: Yhdysvallat oli vetäytynyt Vietnamista Pariisin rauhan mukaisesti vuonna 1973 ja sotatoimet olivat päättyneet 28. tammikuuta. Todellisuudessa rauha ei ollut kuitenkaan lopettanut taisteluja Pohjois-Vietnamin ja Etelä-Vietnamin välillä, vaan useissa kylissä käytiin ankaria taisteluja vuoden 1973 aikana. Pohjois-Vietnamin johto oli kokoontunut lokakuussa 1974 keskustelemaan sodan tavoitteiden saavuttamisesta. Tuolloin etenkin Lê Duẩn toi esille Yhdysvaltojenuuden intervention epätodennäköisyyden etenkin Richard Nixonin erottua, sekä Etelä-Vietnamin armeijan huonon suorituskyvyn kuluneen vuoden aikana. Kommunistisen puolueen politbyroo pelkäsi kuitenkin edelleen Yhdysvaltojen uuden intervention mahdollisuutta, minkä lisäksi raskaan aseistuksen siirtoja Etelä-Vietnamiin ja joukkojen huoltoyhteyksien rakentamista ei oltu vielä saatu valmiiksi. Keskustelujen lopputuloksena päätettiin hyökätä Phước Longin maakunnassa Vietnamin keskisellä ylänköalueella lähellä Kambodžan vastaista rajaa. Tarkoituksena oli koetella Etelä-Vietnamin vastarintaa ja jos se jäisi vähäiseksi ja Yhdysvallat pysyisi sodan ulkopuolella, Pohjois-Vietnam jatkaisi tilanteen eskaloimista seuraavan vuoden puolella. Hyökkäys päätettiin toteuttaa joulukuussa 1974 ja sen suunnitteli kenraali Trần Văn Trà, joka kokosi kaksi jalkaväen divisioonaa, panssarivaunupataljoonan, tykistörykmentin ja ilmatorjuntarykmentin hyökkäystä varten. Etelä-Vietnamin puolella aluetta puolusti vain paikallisten joukkojen jäsenet, joiden tueksi lennätettiin yksi jalkaväen pataljoona.


title: Phước Longin taistelu

text: Phước Longin taistelu alkoi 12. joulukuuta 1974. Etelä-Vietnamilaisten puolustajien vahvistuksekseen saamasta Lai Khêsta saapuneesta jalkaväen pataljoonasta huolimatta Pohjois-Vietnamin joukkojen tulivoima osoittautui ylivoimaiseksi. Maakunnan keskus Phước Long City saarrettiin ja sen puolustajia saatettiin huoltaa vain ilmateitse, mutta ilmapudotuksia vaikeutti pohjoisvietnamilaisten ilmatorjunta, jonka takia Etelä-Vietnamin ilmavoimat eivät voineet lentää tarpeeksi matalalla tarkkojen pudotusten tekemiseksi.Yhdysvaltojen reaktio rajoittui Okinawalle sijoitetun merijalkaväen divisioonan asettamiseen hälytystilaan ja USS Enterprisen siirtäminen lähemmäs Vietnamia. Tammikuun 1975 alkupuolella Pohjois-Vietnamin tykistö ampui 3 000 laukausta päivittäin puolustajien asemiin. Puolustajien tueksi lennätettiin nyt myös kaksi erikoisjoukkojen komppaniaa, mutta heidän vaikutuksensa jäi lähinnä muodolliseksi. Phước Long City menetettiin 6. tammikuuta ensimmäisenä maakuntakeskuksena sitten Quảng Trịn menetyksen jälkeen vuonna 1972.


title: Phước Longin taistelu

text: Phước Longia puolustaneista noin 5 000:ta etelävietnamilaisesta sotilaasta karkuun pääsi vain 850 loppujen joko saadessa surmansa tai jääden sotavangeiksi. Etelä-Vietnamin presidentti Nguyễn Văn Thiệu julisti kolmen päivän suruajan ja vannoi valtaavansa Phước Longinin takaisin, mutta tämä ei koskaan toteutunut. Yhdysvaltojen toimettomuus todisti Pohjois-Vietnamille, että Yhdysvallat ei enää ollut valmis takaamaan Etelä-Vietnamin itsenäisyyttä ja mahdollisti näin sotatoimien jatkamisen, jotka lopulta kulminoituivat Saigonin kukistumiseen vuonna 1976. Presidentti Gerald Ford mainitsi haastattelussa 21. tammikuuta 1975, ettei voinut kuvitella olosuhteita, joissa Yhdysvallat liittyisi enää uudelleen sotaan. Phước Longin tappio osoitti myös Etelä-Vietnamin joukkojen heikkouden.


title: Andreas Žampa

text: Andreas Žampa (s. 13. elokuuta 1993 Kežmarok) on slovakialainen alppihiihtäjä.


title: Andreas Žampa

text: Žampa kuului Slovakian joukkueeseen, joka saavutti joukkuekilpailun MM-hopeaa Sankt Moritzissa 2017. Henkilökohtaisissa lajeissa hän on sijoittunut arvokilpailuissa parhaimmillaan 29:nneksi pujottelussa Vailin MM-kilpailuissa 2015. Olympialaisissa hän on ollut parhaimmillaan 32:s suurpujottelussa Sotšissa 2014. Nuorten MM-kilpailuissa hän sijoittui alppiyhdistetyssä yhdeksänneksi 2013 ja kymmenenneksi 2012.


title: Andreas Žampa

text: Žampa kilpaili maailmancupissa ensimmäisen kerran Beaver Creekin suurpujottelussa joulukuussa 2012. Ensimmäiset maailmancupin pisteensä hän saavutti oltuaan 23:s Kitzbühelin alppiyhdistetyssä tammikuussa 2016. Parhaimmillaan hän on sijoittunut 21:nneksi Adelbodenin suurpujottelussa tammikuussa 2017.


title: Andreas Žampa

text: Myös hänen veljensä Adam Žampa on alppihiihtäjä.


title: Big K.R.I.T.

text: Justin Scott (s. 26. elokuuta 1986), tunnettu paremmin taiteilijanimellään Big K.R.I.T., on yhdysvaltalainen rap-artisti ja tuottaja. Hän aloitti uransa julkaisemalla mixtapeja ja hänen ensimmäinen studioalbuminsa "Live from the Underground" ilmestyi vuonna 2012"."


title: Richard S. Castellano

text: Richard S. Castellano (4. syyskuuta 1933 – 10. joulukuuta 1988) oli yhdysvaltalainen näyttelijä. Hänet tunnettiin Peter Clemenzan roolista vuoden 1972 elokuvassa "Kummisetä".


title: Richard S. Castellano

text: Castellano syntyi amerikanitalialaiseen perheeseen Bronxissa. Castellano oli Gambinon mafiaperheen päällikkö Paul Castellanon sisaruksen poika.


title: Richard S. Castellano

text: Castellano kuoli sydänkohtaukseen vuonna 1988 kotonaan New Jerseyssä. Hän oli kuollessaan 55-vuotias.


title: Francisco Malabo Beosá

text: Francisco Malabo Beosá (tunnetaan myös nimellä Kuningas Malabo II) (23. kesäkuuta 1896 – 16. marraskuuta 2001) oli afrikkalainen monarkki. Hän syntyi Fernando Pon saarella Espanjan Guineassa nykyisellä Päiväntasaajan Guineassa. Hän oli Bubi-kuningas Malabo Lopelo Melakan poika ja viimeinen Bubi-kuningaskunnan hallitsija. Hän nousi valtaistuimelle isänsä kuoltua vuonna 1937 ja hallitsi vuoteen 1968 saakka. Beosá kuoli 16. marraskuuta 2001 Mokan kylässä Biokon saarella 105-vuotiaana. Hänellä oli yhdeksän lasta, 62 lastenlasta, 84 lastenlastenlasta ja 17 lastenlastenlastenlasta. Beosá on 105-vuotiaana yksi vanhimmaksi eläneistä kuninkaallisista henkilöistä koskaan.


title: Luettelo Sveitsin joista

text: Sveitsin 50 pisintä jokea ovat seuraavat. Pituudessa on otettu huomioon Sveitsin alueella oleva jokiosuus. Pituus on määritelty karttamateriaalista, jonka mittakaava on 1:25 000.


title: Luettelo Sveitsin joista

text: ¹ Reinin pituutta laskettaessa on otettu huomioon sen pisin alkujoki Vorderrhein, jonka pituus on 71 kilometriä. Toiseksi pisin alkujoki on Hinterrhein.


title: Varta

text: Varta AG on saksalainen paristoja sekä akkuja valmistava yritys. Yrityksellä on kaksi tytäryhtiötä, Varta Microbattery GmbH ja Varta Storage GmbH. Yrityksen pääkonttori on Ellwangenin kaupungissa, Saksassa.


title: Reina Victoria Eugenia (1920)

text: Reina Victoria Eugenia oli Espanjan laivaston vuonna 1920 vesillelaskettu kevyt risteilijä.


title: Reina Victoria Eugenia (1920)

text: Alus muistutti Britannian kuninkaallisen laivaston vuosina 1910-1914 valmistettuja Town-luokan risteilijöitä, mutta poikkesi niistä kolmella savuhormillaan. Täten se muistutti enemmän Australian laivaston "HMAS Adelaidea" vuosien 1938-1939 modernisoinnin jälkeen. Aluksen pääaseina oli kuusi Vickers-Carreran toimittamaa kuuden tuuman tykkiä, jotka oli asennettu yksiputkisina yksinkertaisten kilpien taakse keskilinjalle. Aseistuksen täydensivät neljä 47 millimetrin tykkiä ja neljä 21 tuuman torpedoputkea.


title: Reina Victoria Eugenia (1920)

text: Alusten suojana oli Town-luokan mukaisesti kolmen tuuman panssarivyö, mutta propulsiojärjestelmä oli kaksiakselinen kuten "Adelaidella". Järjestelmä tuotti 25 500 hevosvoimaa, mikä mahdollisti suunnitellun 25,5 solmun maksiminopeuden. Koeajoissa alus saavutti 26,9 solmua 28 387 hevosvoimalla.


title: Reina Victoria Eugenia (1920)

text: Hankinta vahvistettiin 30. heinäkuuta 1914 annetulla laivastolailla. Alus tilattiin Sociedad Española de Construcción Navalilta (SECN) Ferrolista, missä köli laskettiin 31. maaliskuuta 1915. Alus laskettiin vesille 21. huhtikuuta 1920 ja otettiin palvelukseen 15. tammikuuta 1923.


title: Reina Victoria Eugenia (1920)

text: Vuonna 1925 Rifin sodassa alus oli sotatoimiin osallistuneen laivueen lippulaivana. Alus sai 1926 Santanderissa sotalipun kuningattarelta. Espanjan julistauduttua tasavallaksi vuonna 1931 alus liitettiin osaksi tasavallan laivastoa nimellä "Republica".


title: Reina Victoria Eugenia (1920)

text: Espanjan sisällissodan alkaessa vuonna 1936 alus oli telakalla Cadizissa, missä kansallismieliset valtasivat aluksen. Telakalla aluksen vanhat hiilikäyttöiset kattilat korvattiin öljykäyttöisillä. Lisäksi aluksen kansirakenteet rakennettiin uudelleen kuten yksi savuhormi poistettiin ja kuusi kuuden tuuman tykkiä siirrettiin keskilinjaan ja neljä poistettiin. Aluksen aseistukseen lisättiin neljä saksalaista 88 millimetrin ilmatorjuntatykkiä ja torpedoputket poistettiin.


title: Reina Victoria Eugenia (1920)

text: Alus osallistui sotatoimiin vain vähän ja se oli pääosin koululaivana ennen palveluksesta poistoaan vuonna 1956.


title: Navarra (1881)

text: Navarra oli Espanjan laivaston vuonna 1881 vesillelaskettu Aragón-luokan risteilijä.


title: Navarra (1881)

text: Alus tilattiin tammikuussa 1869 Ferrolista, missä köli laskettiin vielä samana vuonna toukokuussa. Alus laskettiin vesille elokuussa 1881 ja otettiin palvelukseen seuraavana vuonna.


title: Navarra (1881)

text: Alus kuului 1890-luvulla Cadiziin sijoitettuun osastoon.


title: Aragón (1879)

text: Aragón oli Espanjan laivaston vuonna 1879 vesillelaskettu Aragón-luokan risteilijä.


title: Aragón (1879)

text: Alus tilattiin tammikuussa 1869 Cartagenasta, missä köli laskettiin vielä samana vuonna 2. toukokuuta. Alus laskettiin vesille 31. heinäkuuta 1879 ja otettiin palvelukseen seuraavana vuonna.


title: Aragón (1879)


title: Castilla (1881)

text: Castilla oli Espanjan laivaston vuonna 1881 vesillelaskettu Aragón-luokan risteilijä.


title: Castilla (1881)

text: Alus tilattiin tammikuussa 1869 La Carracan telakalta Cadizista, missä köli laskettiin vielä samana vuonna toukokuussa. Alus laskettiin vesille elokuussa 1881 ja otettiin palvelukseen seuraavana vuonna.


title: Castilla (1881)

text: Alus liitettiin palvelukseen otettaessa koulutuslaivueeseen, missä tehtävässä se vieraili useissa Välimeren satamissa. Vuonna 1890 alus lähetettiin Filippiineille täydentämään Aasian laivuetta. Filippiinien kapinan 1896-1897 kahden ensimmäisen vuoden aikana alus esti aseiden salakuljetusta ja tuki maajoukkojen taistelua Caviten provinssissa Luzonilla.


title: Castilla (1881)

text:
Espanjan-Yhdysvaltain sodan alettua huhtikuussa 1898 alus kuului kontra-amiraali Patricio Montojo y Pasarónin laivueeseen Manilanlahdella.
Taistelussa alukseen osui viisi kahdeksan ja kuuden tuuman kranaattia, kaksitoista viiden tuuman ja noin 33 pienempää kranaattia. Osumien seurauksena alus upposi ja 23-25 miestä sai surmansa ja noin 80 haavoittui.


title: Ruotsinpoimulehti

text: Ruotsinpoimulehti ("Alchemilla subglobosa") on ruusukasvien (Rosaceae) heimoon, poimulehtien ("Alchemilla") sukuun kuuluva kasvilaji. Se on monivuotinen sekä yleisesti ottaen keskikokoinen ruohovartinen kasvi, jolla on vankka juurakko. Ruotsinpoimulehti muistuttaa eniten vastakarvapoimulehteä ("Alchemilla sarmatica"), mutta eroaa siitä lehtiensä sekä kukkapohjustensa ulkonäön perusteella.


title: Ruotsinpoimulehti

text: Ruotsinpoimulehti voi kasvaa noin 30 senttimetriä korkeaksi, ja sen varret ovat lähes kokonaan alaspäin suuntautuneiden karvojen peittämät. Myös lehtiruodit ovat varsien tapaan alaspäin suuntautuneiden karvojen peittämät. Lehdet ovat paksuja, tummanvihreitä, voimakkaasti aaltoilevia sekä muodoltaan pyöreitä ja liuskoittuneita. Lehdissä on seitsemästä yhdeksään pyöreäkärkistä ja hammaslaitaista liuskaa, joista jokaisen laidoissa on 15–17 hammasta. Ruotsinpoimulehden kukat ovat harvoissa, monihaaraisissa kukkarykelmissä, joissa yksittäiset kukat ovat pieniä ja kellanvihreitä. Kukkapohjukset ja kukkaperät ovat kaljuja. Ruotsinpoimulehti kukkii touko–kesäkuussa.


title: Ruotsinpoimulehti

text: Ruotsinpoimulehti kasvaa niityillä, valleilla, tienpientareilla sekä muilla vastaavanlaisilla kasvupaikoilla. Ruotsinpoimulehteä ei kasva Suomessa. Ruotsissa se on melko yleinen Ruotsin keskiosissa, mutta esiintyy harvinaisena myös etelämpänä sekä pohjoisempana.


title: Aragón-luokka

text: Aragón-luokka oli Espanjan laivaston kolmen 1880-luvulla valmistetun aluksen muodostama risteilijäluokka.


title: Aragón-luokka

text: Puurunkoisilla parkkitakiloiduilla aluksilla oli kaksi savuhormia ja törmäyskeula. Ironcladeiksi suunnitellut alukset olivat raskastekoisia ja kömpelöitä. Valmistuessaan niiden aseistuksena oli kahdeksan 180 naulan (Armstrong 8 tuuman RML) tykkiä, jotka olivat jo asennettaessa vanhentuneita. Vuodesta 1885 alkaen "Navarralla" ja "Castilialla" oli neljä kyljille hyllyille asennettua Kruppin 5,9 tuuman BL -tykkiä ja kaksi Kruppin 4,7" BL -tykkiä. "Aragónilla" oli kuusi Hontorian valmistamaa 6,4" tykkiä. Apuaseina oli kaksi 87 millimetrin ja neljä 75 millimetrin tykkiä sekä kaksi 14 tuuman torpedoputkea. "Castillan" aseistuksen täydensi kymmenen konekivääriä.


title: Aragón-luokka

text: Alusten propulsiojärjestelmänä oli yksiakselinen. Voima tuotettiin kolmesylinterisellä HC-höyrykoneellä, joka tuotti 4 400 hevosvoimaa. Alusten suunniteltu maksiminopeus oli neljätoista solmua. Hiilivarastoissa oli 460 tonnia hiiltä.


title: Tereza Čapková

text: Tereza Čapková (s. 24. heinäkuuta 1987 Příbram, Keski-Böömin lääni, Tšekkoslovakia) on tšekkiläinen keskimatkojen juoksija.


title: Tereza Čapková

text: Čapková sijoittui maastojuoksun EM-kilpailujen 2005 alle 20-vuotiaiden sarjassa 27:nneksi. Hän oli 1 500 metrillä seitsemäs Pekingin alle 20-vuotiaiden MM-kilpailuissa 2006. Hän karsiutui saman matkan alkuerissä Kaunasin alle 23-vuotiaiden EM-kilpailuissa 2009. Hän oli Euroopan joukkuemestaruuskilpailujen superliigassa viides 1 500 metrillä 2011.


title: Tereza Čapková

text: Čapková sijoittui 2012 Helsingin EM-kilpailujen 1 500 metrillä alun perin seitsemänneksi ajalla 4.10,17, mutta nousi lopulta pronssille, kun kilpailun neljä ensimmäistä hylättiin dopingin takia. Saman vuoden Lontoon olympialaisissa hän karsiutui 1 500 metrin alkuerissä. Hän sijoittui Euroopan joukkuemestaruuskilpailujen ykkösliigassa 1 500 metrillä toiseksi 2013. Hän oli maastojuoksun EM-kilpailuissa 56:s vuonna 2016.


title: Tereza Čapková

text: Čapková on voittanut Tšekin-mestaruuden 800 metrillä ulkoradoilla 2011 sekä sisäradoilla 2008, 2010, 2011 ja 2012, 1 500 metrillä ulkoradoilla 2006, 2009 ja 2012 sekä 3 000 metrillä sisäradoilla 2016.


title: Reina Regente (1887)

text: Reina Regente oli Espanjan laivaston vuonna 1887 vesillelaskettu Reina Regente -luokan panssarikansiristeilijä.


title: Reina Regente (1887)

text: Alus tilattiin J. & G. Thomsonilta, missä köli laskettiin 20. kesäkuuta 1886 telakkanumerolla 236. Alus laskettiin vesille 24. helmikuuta 1887 ja valmistui 1. tammikuuta 1888.


title: Reina Regente (1887)

text: Alus lähti 9. maaliskuuta 1895 Cadizista Tangeriin Marokkoon. Cadizinlahdella alus joutui kovaan tuuleen ja rankkaan merenkäyntiin. Aluksen päällikkö Francisco Sanz de Andino määräsi aluksen palaamaan satamaan. Alus ei kuitenkaan päässyt satamaan vaan se upposi.


title: Alfonso XIII (1891)

text: Alfonso XIII oli Espanjan laivaston vuonna 1891 vesillelaskettu Reina Regente -luokan panssarikansiristeilijä.


title: Alfonso XIII (1891)

text: Alus tilattiin Ferrolin laivastontelakalta, missä köli laskettiin vuonna 1891. Alus laskettiin vesille vielä samana vuonna 31. elokuuta ja valmistui vuonna 1896 koululaivaksi. Alus otettiin palvelukseen 18. toukokuuta 1900.


title: Alfonso XIII (1891)

text: Edelleen keskeneräinen alus aloitti koululaivana vuonna 1896. Espanjan-Yhdysvaltain sodan aikana alus siirrettiin 7. toukokuuta 1898 Cadiziin, missä se liitettiin kontra-amiraali Manuel de Camaran komentamaan 2. laivueeseen. Laivue lähti 16. kesäkuuta Filippiineille, mutta aluksen keskeneräisyyden vuoksi Camara päätti jättää "Alfonso XIII":n Cadiziin. Alus oli sodan loppuun saakka Espanjan rannikkovesien suojana.


title: Alfonso XIII (1891)

text: Sodan päätyttyä alus lopulta viimeisteltiin ja se valmistui 19. toukokuuta 1900. Alus otettiin palvelukseen vielä samana päivänä. Aluksen heikot merenkulkuominaisuudet kuitenkin lyhensivät aluksen uraa ja se poistettiin palveluksesta 1900-luvun alkupuolella.


title: Lepanto (1893)

text: Lepanto oli Espanjan laivaston vuonna 1893 vesillelaskettu Reina Regente -luokan panssarikansiristeilijä.


title: Lepanto (1893)

text: Alus tilattiin Cartagenan laivastontelakalta, missä köli laskettiin 1. lokakuuta 1886. Alus laskettiin vesille vielä 16. marraskuuta 1893 ja valmistui 26. tammikuuta 1899.


title: Lepanto (1893)

text: Alus poistettiin palveluksesta vuonna 1908 ja se romutettiin vuonna 1911.


title: Valkeisjärvi (Siikajoki)

text: Valkeisjärvi on järvi Relletin kylässä Siikajoella. Järven pinta-ala on 18,68 hehtaaria ja rantaviiva 1,98 kilometriä. Järven ympärillä on paljon suota.


title: Acura RLX

text: Acura RLX on neliovinen henkilöauto, jota japanilainen Honda valmistaa Acura-brändin alla. RlX esiteltiin vuonna 2012 ja se tuli myyntiin 2013. Japanissa autoa myydään nimellä Honda Legend.


title: Lepanto (1929)

text: Lepanto oli Espanjan laivaston vuonna 1930 vesillelaskettu Churruca-luokan hävittäjä.


title: Lepanto (1929)

text: Alus tilattiin Sociedad Española de Construcción Navalilta Cartagenasta, missä köli laskettiin 19. heinäkuuta 1928. Alus laskettiin vesille 9. marraskuuta 1929 ja otettiin palvelukseen 7. elokuuta 1930.


title: Lepanto (1929)

text: Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Kapinallisten ilmahyökkäyksessä 5. elokuuta 1936 alus vaurioitui vain muutamaa tuntia ennen kuin Convoy de la Victoriaksi nimetty saattue läpäisi sulun. Syyskuussa alus liittyi laivueeseen, joka lähti Biskajanlahdelle tukeakseen tasavaltalaisten pohjoisrintamalla eristykseen jääneitä joukkoja. Pääosan vuodesta 1937 alus oli saattuetehtävissä ja eräässä tehtävässä se osallistui Cape Cherchellin taisteluun.


title: Lepanto (1929)

text: Cape Palosin taistelussa alus yhdessä kahden muun hävittäjän kanssa saattaessaan risteilijä "Libertadia". Hävittäjät laukaisivat torpedonsa kohti hyökänneitä tasavaltalaisia kohtaan, jolloin risteilijä "Baleares" upposi.


title: Radek Duda

text: Radek Duda (s. 28. tammikuuta 1979 Chodov, Tšekkoslovakia) on tšekkiläinen jääkiekkoilija, joka pelaa kotimaansa toiseksi korkeimmalla sarjatasolla 1. česká hokejová ligan HC Benátky nad Jizeroussa. Hän on pelipaikaltaan oikea laitahyökkääjä. Duda on tunnettu suoraviivaisesta ja röyhkeästä pelityylistään ja hänellä on ollut myös ongelmapelaajan maine. Duda on kerännyt yhteensä 603 pelaamassaan Tšekin Extraligan runkosarjan ottelussa yhteensä 1492 jäähyminuuttia, joilla hän sijoittuu kauden 2016–2017 jälkeen liigan kaikkien aikojen jäähypörssissä toiseksi edellään vain Václav Skuhravý. Duda on pelannut urallaan myös Itävallassa, Venäjällä, Ruotsissa, Suomessa, Sveitsissä ja Saksassa sekä Kanadan junioriliiga WHL:ssä.


title: Radek Duda

text: Duda on HC Baník Sokolovin kasvatti. OHL-joukkue Sarnia Sting varasi hänet 66. pelaajana . Duda ei kuitenkaan siirtynyt vielä CHL:ään, vaan hän päätti jatkaa uraansa kotimaassaan ja siirtyi kaudeksi 1996–1997 HC Sparta Prahaan. Duda debytoi myös seuran Extraliga-joukkueessa, jossa hän pelasi yhden playoff-ottelun. Duda voitti kauden päätteeksi pronssia. Hän pelasi kauden aikana myös yhden ottelun lainalla kasvattajaseurassaan HC Baník Sokolovissa Tšekin toiseksi korkeimmalla sarjatasolla 1. česká hokejová ligassa. Varsinaisella Extraligan tulokaskaudellaan 1997–1998 Duda teki 39 runkosarjaottelussa tehot 4+3=7 ja kymmenessä playoff-ottelussa kaksi syöttöpistettä. Hän pelasi myös kuusi EHL-ottelua ilman tehopisteitä.


title: Radek Duda

text: Calgary Flames varasi Dudan seitsemännellä kierroksella 192. pelaajana . Samana kesänä hänet varattiin uudelleen CHL:ään, kun WHL-joukkue Regina Pats varasi Dudan 46. pelaajana. Hän siirtyi joukkueeseen kaudeksi 1998–1999 ja oli Patsin toiseksi paras pistemies Brett Lysakin jälkeen tehoilla 24+31=55. Kaudeksi 1999–2000 Duda vaihtoi WHL-seuraansa Lethbridge Hurricanesiin, jonka paras pistemies ja syöttäjä hän oli tehoilla 42+64=106. Duda sijoittui koko liigan pistepörssissä kolmanneksi edellään vain Calgary Hitmenin Brad Moran ja Pavel Brendl. Hän jakoi myös Hurricanesin sisäisen tehotilaston voiton Brian Ballmanin kanssa lukemalla +23.


title: Radek Duda

text: Kaudeksi 2000–2001 Duda palasi kotimaahansa ja HC Sparta Prahaan. Hän siirtyi kesken kauden kuitenkin HC Plzeňiin. Duda keräsi Extraligan runkosarjassa yhteensä 115 jäähyminuuttia, joilla hän voitti liigan jäähypörssin. Duda joutui Plzeňissä kuitenkin kurinpidollisiin ongelmiin seurajohdon kanssa ja hän pelasi loppukaudella Itävallan liigan Kapfenberger SV:ssä. Kaudeksi 2001–2002 Duda palasi Plzeňiin, jonka toiseksi paras pistemies hän oli Josef Strakan jälkeen tehoilla 17+18=35. Pudotuspeleissä Duda oli joukkueen paras pistemies ja syöttäjä tehoilla 1+5=6. Kesken kauden 2002–2003, lokakuussa 2002 hän joutui jättämään Plzeňin, kun Dudan katsottiin vahingoittavan lausunnoillaan seuran mainetta. Hän myös syytti Plzeňin kapteeni Josef Řezníčekiä joukkueen "masinoinnista" Dudaa vastaan. Řezníček uhkasi nostaa tämän takia oikeuskanteen häntä vastaan.


title: Radek Duda

text: Plzeňistä lähdettyään Duda siirtyi loppukaudeksi 2002–2003 HC Slavia Prahan riveihin. Hän oli joukkueen kolmanneksi paras pistemies tehoilla 12+15=27. Duda sijoittui 152 minuutillaan koko Extraligan jäähypörssissä toiseksi edellään vain HC Liberecin Angel Krstev. Hän jakoi koko Extraligan pudotuspelien maalipörssin toisen sijan HC Pardubicen Tomáš Blažekin ja Ladislav Lubinan kanssa seitsemällä osumallaan edellään vain joukkuetoveri Michal Sup. 19. tammikuuta 2003, vierasottelussa HC Libereciä vastaan Duda nahisteli ensin vastustajajoukkueen Martin Čakajíkin kanssa, jonka jälkeen molemmat saivat ulosajon. Tämän jälkeen Duda tunkeutui Liberecin pukuhuoneeseen, jossa hän kävi käsiksi Čakajíkiin. Duda kiisti tämän, mutta hänet tuomittiin kuitenkin valvontakameran kuvan perusteella. Dudalle tuomittiin kahden ottelun pelikielto ja 50 000 korunan sakkorangaistus. Hän pelasi myöhemmin Čakajíkin joukkuetoverina Liberecissä. Duda voitti kauden päätteeksi Tšekin-mestaruuden.


title: Radek Duda

text: Kauden 2003–2004 Duda pelasi Venäjän Superliigan Ak Bars Kazanissa. Kaudeksi 2004–2005 hän palasi Slavia Prahaan ja loppukaudella aiemmassa seurassaan HC Plzeňissä. Kaudeksi 2005–2006 Duda palasi jälleen Slaviaan. Hän jakoi tehoilla 17+27=44 joukkueen sisäisen pistepörssin toisen sijan Jaroslav Bednarin kanssa edellään vain Josef Beránek. He jakoivat koko Extraligan pistepörssin viidennen sijan HC Třinecin Jaroslav Kudrnan ja Jan Peterekin kanssa. Duda sijoittui myös 158 minuutillaan koko liigan jäähypörssissä toiseksi HC Karlovy Varyn Václav Skuhravýn jälkeen. Hän voitti myös pudotuspelien jäähypörssin 54 minuutillaan. Duda voitti kauden päätteeksi hopeaa.


title: Radek Duda

text: Kauden 2006–2007 Duda aloitti kaksivuotisella sopimuksella Ruotsin Elitserienin nousijajoukkue Malmö Redhawksissa. Hän ei kuitenkaan pystynyt vastaamaan seuran Dudaan kohdistamiin odotuksiin ja hän teki yhdeksässä ottelussa vain tehot 1+1=2. Myös koko joukkueen kausi alkoi heikosti. Marraskuussa 2006 Duda siirtyi lopulta loppukauden sopimuksella SM-liigajoukkue Tampereen Ilvekseen. Hän edusti joukkuetta kauden aikana myös Continental Cupissa. Kaudeksi 2007–2008 Duda palasi Venäjän Superliigaan ja siirtyi Amur Habarovskin joukkueeseen. Hänen sopimuksensa purettiin kuitenkin jo ennen kauden alkua elokuussa 2007, kun Amur teki ulkomaalaiskiintiössään tilaa puolustaja Jan Platilille. Duda pelasi alkukauden kotimaasaan HC Slavia Prahan riveissä, mutta hän siirtyi sittemmin ensin Sveitsin National League A:n SCL Tigersiin ja sieltä saman liigan EHC Baseliin. Baselin kausi päättyi putoamiseen National League B:hen.


title: Radek Duda

text: Duda pelasi kauden 2008–2009 kotimaassaan HC České Budějovicen riveissä. Kaudeksi 2009–2010 hän siirtyi sarjatasoa alemmas 1. ligan KLH Chomutoviin. Duda voitti tehoilla 23+37=60 koko liigan piste- ja syöttöpörssin sekä jakoi maalipörssin toisen sijan HC Slovan Ústečtí Lvin Pavel Jankůn ja Roman Pšurnýn kanssa edellään vain HC Dukla Jihlavan Daniel Hodek. Hän voitti myös 1. ligan jäähypörssin 161 minuutillaan. Duda voitti myös sarjan pudotuspelien piste- ja syöttöpörssin tehoilla 4+17=21. Hän voitti kauden päätteeksi 1. ligan mestaruuden. Duda oli joukkueensa paras pistemies ja syöttäjä myös Extraligan karsinnoissa tehoilla 2+3=5, mutta Chomutov jäi kuitenkin ilman sarjanousua. Kesken kauden 2010–2011, marraskuussa 2010 seura lainasi hänet sarjatasoa ylemmäs aiempaan seuraansa HC Plzeňiin, mutta Duda palasi siirtotakarajalla kuitenkin Chomutovin vahvuuteen. Toukokuussa 2011 seura lainasi hänet koko kauden 2011–2012 kattavalla sopimuksella Plzeňiin. Duda sijoittui tehoilla 24+35=59 koko Extraligan pistepörssissä toiseksi edellään vain HC Liberecin Petr Nedvěd. Hän voitti myös joukkueensa sisäisen tehotilaston lukemalla +18. Duda voitti kauden päätteeksi pronssia.


title: Radek Duda

text: Kaudeksi 2012–2013 Duda teki sopimuksen Sveitsin National League A:ssa pelaavan Genève-Servette HC:n kanssa. Hänen ulkomaalaislupansa kuitenkin viivästyi ja Duda jätti seuran syyskuussa 2012, jolloin hän palasi edellisenä keväänä Extraligaan nousseeseen KLH Chomutoviin. Marraskuussa Duda siirtyi loppukauden sopimuksella HC Libereciin. Joukkue ajautui Extraligan karsintasarjaan, mutta Liberec onnistui kuitenkin säilyttämään sarjapaikkansa. Duda voitti karsintasarjan maalipörssin seitsemällä osumallaan, mutta myös jäähypörssin 62 minuutillaan. Kaudeksi 2013–2014 hän palasi taas HC Plzeňiin, jonka paras pistemies ja syöttäjä Duda oli tehoilla 14+27=41. Hän sijoittui 141 minuutillaan koko Extraligan jäähypörssissä toiseksi edellään vain HC Liberecin Petr Vampola.


title: Radek Duda

text: Duda siirtyi kaudeksi 2014–2015 vuoden mittaisella sopimuksella HC Karlovy Varyyn. Hän nousi joukkueen kapteeniksi. Duda oli Karlovy Varyn paras pistemies ja maalintekijä tehoilla 19+17=36. Hän sijoittui 146 minuutillaan koko Extraligan jäähypörssissä toiseksi edellään vain joukkuetoveri Václav Skuhravý. Duda voitti myös karsintasarjan jäähypörssin 42 minuutillaan. Huhtikuussa 2015 hän teki Karlovy Varyn kanssa kaksivuotisen jatkosopimuksen. Marraskuussa seura lainasi Dudan kasvattajaseuraansa HC Baník Sokoloviin, 1. ligaan. Hän pelasi siellä kaksi ottelua peräti tehopistein 1+9=10. Joulukuussa Duda siirtyi loppukaudeksi HC Litvínovin riveihin.


title: Radek Duda

text: Kaudeksi 2016–2017 Duda siirtyi vuoden mittaisella sopimuksella Saksan toiseksi korkeimmalle sarjatasolle DEL2-liigan EHC Freiburgiin. Hän oli joukkueen kolmanneksi paras pistemies tehoilla 18+29=47. Duda sijoittui 142 minuutillaan koko liigan jäähypörssissä toiseksi edellään vain Heilbronner Falkenin Rylan Schwartz. Heinäkuussa 2017 hän teki Freiburgin kanssa vuoden mittaisen jatkosopimuksen. Kaudella 2017–2018 Duda oli 15 osumallaan joukkueen kolmanneksi paras maalintekijä Mark Mancarin kanssa. Hän sijoittui 111 minuutillaan koko DEL2:n jäähypörssissä viidenneksi.


title: Radek Duda

text: Duda palasi kauden 2018–2019 kynnyksellä kotimaahansa ja siirtyi vuoden mittaisella sopimuksella 1. ligassa pelaavan HC Benátky nad Jizeroun riveihin.


title: Radek Duda

text: Duda edusti Tšekkiä MM-kilpailuissa vuonna 2003. Hän voitti turnauksen jäähypörssin 43 minuutillaan. Yhteensä Duda on pelannut 32 A-maaottelua tehopistein 12+14=26. Hän pelasi viimeisimmän A-maaottelunsa kuitenkin keväällä 2004. Dudan maajoukkueuran katkeamisen yksi syistä oli pitkälti tulevan, vuonna 2005 aloittaneen Tšekin A-maajoukkueen pitkäaikaisen päävalmentaja Alois Hadamczikin haukkuminen "Šišlavej Polák" () -nimellä haastattelussa kevään 2002 pudotuspeleissä. Tuolloin Hadamczik valmensi Plzeňin vastustajajoukkue HC Vítkoviceä. Hadamczikin mukaan he ovat kuitenkin sittemmin käyneet Dudan kanssa asiallisia keskusteluja A-maajoukkueessa pelaamisesta, mutta Hadamczikin mukaan häntä ei lopulta ole valittu riittävän suoritustason myötä.


title: Radek Duda

text: Duda pelasi myös alle 20-vuotiaiden MM-kilpailuissa vuonna 1998 ja alle 18-vuotiaiden EM-kilpailuissa vuonna 1997.


title: Radek Duda

text: Dudaa on syytetty useasta pahoinpitelystä. Tammikuussa 2012 hänen katsottiin pahoinpidelleen eläkeläismiehen Karlovy Varyn keskustassa, kun Duda ylitti suojatietä, missä hän ei päästänyt autoillutta eläkeläistä ensin. Puolustuksen mukaan Duda puolusti itseään autosta noussutta eläkeläistä vastaan. Hänet tuomittiin huhtikuussa kolmen kuukauden ehdolliseen vankeusrangaistukseen.


title: Keriya

text: Keriya (, , pinyinin mukaan Yutian) on piirikunta Sinkiangin uiguurien autonomisella alueella Hotanin prefektuurissa Kiinassa. Kaupungin pinta-ala on 39,1 neliökilometriä ja väkiluku 249 899 (2010) Kaupunki on nykyisin suhteellisen pieni, mutta aikanaan siellä kukoisti Karadongin kaupunki, jonka rauniot sijaitsevat lähistöllä. Kaupungin asukkaat ovat pääosin uiguureja.


title: Keriya

text: Keriya sijaitsee Kunlunvuorten juurella Taklamakanin aavikon reunalla. Sen korkeus merenpinnasta on 1 459 metriä. Keriya on keidasalue, joka saa vetensä Keriyajoesta. Joki virtaa Kunlunvuorilta, jossa se saa vetensä sulavista jäätiköistä ja lumeta. Vielä viimeisen jääkauden aikana 9 700–4 000 vuotta eaa. joki virtasi aina Tarimjoelle saakka, mutta nykyisin se kuivuu aavikolle ennen joelle saapumistaan. Alueella vallitsee ankara mannerilmasto. Heinäkuun keskilämpötila on 25 °C ja tammikuun -6 °C. Keskimääräinen vuosittainen sadanta on vain 50 mm. Aavikoituminen ja vesivarantojen vähäisyys ovat Keriyan nykypäivän ongelmia.


title: Keriya

text: Keriya asutettiin rautakaudella ja ensimmäisellä vuosituhannella eaa. paikalliset aloittivat kastelujärjestelmien rakentamisen, mikä mahdollisti laajempimittaisen maanviljelyksen alueella. 200-luvun eaa. ja ajanlaskun alun välillä Keriyan keitaan pääkaupungiksi muodostui Karadong, joka toimi silkkitien yhtenä etappina. Kaupungista lähti myös tie Taklamanin aavikon läpi. Paikallinen kuningaskunta oli kiinalaisen Han-dynastian alainen, mutta sinne rakennetuista buddhalaisistatemppeleistä voidaan päätellä sen saaneen vaikutteita Gandharan alueelta Intian niemimaalta. Silkkitien kautta kaupunkiin levisi persialaisia, intialaisia, kreikkalaisia, tokaarilaisia ja kiinalaisia taidevaikutteita. Han-dynastian aikaisessa kronikassa "Houhanshu" Keriya mainitaan nimellä "Jumi". 400-luvulla jaa. Keriyajoen juoksu muuttui kaakkoon ja keidasalue siirtyi etelään, mikä päätti Keriyan kukoistuskauden. Marco Polo vieraili alueella vuonna 1275 ja mainitsi sen olevan tunnettu jaspiksestaan, kalsedonistaan ja puuvillasta. Keitaan pääkaupunkia kutsuttiin tuolloin nimellä "Pem" ja sen asukkaat olivat muslimeja.


title: Keriya

text: 1800-luvun lopulla Keriyan asukasluku oli noin 15 000. Keriyan muinaista historiaa tunnettiin vain huonosti aina vuoteen 1896 saakka, jolloin ruotsalainen tutkimusmatkailija Sven Hedin löysi Karadongin rauniot Keriyajoen varrelta hiekkaan hautautuneena. Marc Aurel Stein vieraili paikalla vuosina 1901 ja 1908, jolloin varsinaisessa kaupungissa oli pieni linnoitus, jota ympäröi pienet asutuskeskukset. Vuosien 1993 ja 2005 ranskalaiset ja kiinalaiset arkeologit ovat tutkineet Keriyajoen vartta ja alueelta on löydetty useita muita samankaltaisia arkeologisia kohteita.


title: Keriya

text: Vuoden 2010 väestönlaskennan mukaan Keriyan piirikunnan asukasluku oli 249 899. Vuonna 2000 noin 92 % Keriyan asukkaista oli etniseltä taustaltaan uiguureja, mutta Kiinan keskushallinto on kannustanut han-kiinalaisia siirtolaisia asettumaan alueelle esimerkiksi hallinnon virkatehtävien työpaikkojen avulla.


title: Honda Legend

text: Honda Legend on neliovinen henkilöauto, jota japanilainen Honda on valmistanut vuodesta 1985. Legend on merkin lippulaiva. Pohjois-Amerikassa auto myydään nimellä Acura RLX.


title: Devin Booker

text: Devin Booker (s. 30. lokakuuta 1996) on yhdysvaltalainen koripalloilija. Hänet varattiin Kentuckyn yliopistosta NBA:han 13. pelaajana . NBA:ssa hän on vuodesta 2015 edustanut Phoenix Sunsia..


title: Devin Booker

text: Devin Bookerin isä Melvin Booker on myös pelannut koripalloa NBA:ssa.


title: Metyyli-isotiosyanaatti

text: Metyyli-isotiosyanaatti (CHNS) on isotiosyanaatteihin kuuluva orgaaninen yhdiste. Yhdistettä voidaan käyttää lähtöaineena valmistettaessa muita orgaanisia yhdisteitä ja maaperän fumiganttina maataloudessa.


title: Metyyli-isotiosyanaatti

text: Huoneenlämpötilassa metyyli-isotiosyanaatti on väritöntä kiteistä ainetta. Yhdiste liukenee vähäisessä määrin veteen ja myös hydrolysoituu veden vaikutuksesta. Orgaanisista liuottimista sitä liuottavat muun muassa etanoli ja dietyylieetteri. Metyyli-isotiosyanaatti on myrkyllistä ja ärsyttävää. Se ärsyttää erityisesti silmiä aiheuttaen kyynelvuotoa.


title: Metyyli-isotiosyanaatti

text: Metyyli-isotiosyanaattia voidaan valmistaa kuumentamalla metyylitiosyanaattia 130–160 °C:n lämpötilaan, jolloin se isomeroituu metyyli-isotiosyanaatiksi sinkkikloridin toimiessa katalyyttinä. Toinen käytetty menetelmä on metyyliamiinin ja hiilidisulfidin reaktiotuotteena muodostuvan N-metyyliditiokarbamaatin hapettaminen vetyperoksidin avulla. Metyyli-isotiosyanaattia käytetään heterosyklisten yhdisteiden valmistukseen ja näitä käytetään muun muassa fungisideinä, rikkaruohomyrkkyinä ja lääkkeinä (esimerkiksi ranitidiini). Metyyli-isosyanaattia voidaan käyttää maataloudessa sukkulamatojen ja sienten torjuntaan ja se levitetään maaperään fumigaatiolla.


title: Harvahammaspoimulehti

text: Harvahammaspoimulehti ("Alchemilla borealis") on ruusukasvien (Rosaceae) heimoon ja poimulehtien ("Alchemilla") sukuun kuuluva kasvilaji. Se on monivuotinen sekä yleisesti ottaen keskikokoinen ruohovartinen kasvi, jolla on vankka juurakko. Harvahammaspoimulehti eroaa muista poimulehtilajeista varsiensa ja lehtiensä karvoitusten sekä kukintonsa ulkonäön perusteella. Harvahammaspoimulehti muistuttaa eniten keräpääpoimulehteä ("Alchemilla glomerulans"), mutta eroaa siitä kukinnon ulkonäön ja lehtien alapintojen karvoitusten perusteella. Harvahammaspoimulehti kuuluu kynsipoimulehtiryhmään ("Alchemilla acutidens" -ryhmä) yhdessä tummasuonipoimulehden ("Alchemilla baltica"), munuaispoimulehden ("Alchemilla murbeckiana") ja terävälovipoimulehden ("Alchemilla wichurae") kanssa.


title: Harvahammaspoimulehti

text: Harvahammaspoimulehti voi kasvaa noin 30 cm korkeaksi ja sen varret ovat lähes ylös asti karvapeitteiset. Lehtiruodit ovat varsien tapaan karvaiset. Lehdet ovat muodoltaan pyöreitä sekä vaaleanvihreitä, ja niissä on karvoitusta alapinnalla vain kulmissa ja poimuissa. Lehdissä on seitsemästä yhdeksään matalaa, pyöreäkärkistä sekä hammaslaitaista liuskaa, ja jokaisen liuskan laidoissa on 13–17 hammasta. Lehtiruotia lähinnä olevien liuskojen välissä on suurempi rako kuin muiden liuskojen väleissä. Harvahammaspoimulehden kukat ovat harvoissa, mutta tuuheissa kukkarykelmissä, joissa yksittäiset kukat ovat pieniä sekä kellertäviä. Kukkapohjukset ja kukkaperät ovat kaljuja. Harvahammaspoimulehti kukkii kesä–heinäkuussa.


title: Harvahammaspoimulehti

text: Harvahammaspoimulehti kasvaa niityillä, rannoilla ja koivikoissa. Harvahammaspoimulehteä kasvaa Suomessa lähinnä käsivarren Lapissa, Enontekiössä, minkä lisäksi sitä on tavattu myös Utsjoelta ja Sodankylästä. Ruotsissa harvahammaspoimulehteä tavataan harvinaisena pohjoisimmissa osissa.


title: Keittokirja

text: Keittokirja tarkoittaa kirjaa, johon on koottu eri ruokien ja leipomuksien reseptejä. Keittokirjasta ruoan laittaja saa tietoa ruoan raaka-aineista ja eri valmistusmenetelmistä. Kirja yleensä sisältää reseptin lisäksi sekä kuvallisia ohjeita että kuvia valmiista ruoista.


title: Shule

text: Shule () on piirikunta Kašgarin prefektuurissa Sinkiangin uiguurien autonomisella alueella Kiinassa. Sen asukasluku vuonna 2010 oli yhteensä 312 455 ja pinta-ala 2 262 km².


title: Shule

text: "Shule" on kiinalaisissa lähteissä mainittu Kašgarin historiallinen nimi. Sama nimi toistuu tiibetiläisissä lähteissä muodossa "Śu-lig". Kiinalaisen historiankirja "Hanshun" mukaan se oli yksi 48:ta ruhtinaskunnasta niin sanotuilla läntisillä alueilla. Nykyinen kiinalainen Shule tai "Uusi Kašgar" sijaitsee kuitenkin noin 8 kilometriä etelään alkuperäisestä Kašgarista. Se on muodostunut Kašgarin vanhasta kiinalaisesta kaupunginosasta, jonka alkuperäinen nimi oli "Hancheng". Erillinen kaupunkinsa siitä kehittyi varsinaisesti vasta 1930-luvun kapinoiden ja epävakauden aikana. Uiguurit valtasivat Kašgarin vanhankaupungin ja puolustivat sitä Ma Zhongyingin johtamia hui-kiinalaisia ja Kiinan keskushallinnon joukkoja vastaan. Nykyisin se eroaa vanhasta Kašgarista myös nykyaikaisemman rakennuskantansa kautta.


title: Sodanjumala

text: Sodanjumala on monien uskontojen jumala, jolla voi olla erilaisia nimiä, kuten roomalaisten sodanjumala Mars tai kreikkalaisten Ares. Monissa uskonnoissa on myös naispuolisia sodanjumalattaria, kuten Bellona, joka on roomalainen sodanjumalatar, tai Enyo, joka on kreikkalainen sodanjumalatar.


title: Kone-Suomi

text: Kone-Suomi on historiateos, joka käsittelee suomalaisia tekno-, house- ja elektromusiikin alakulttuureja. Se on ensimmäinen näitä musiikinlajeja käsittelevä suomalainen kirja, joka on ilmestynyt Sam Inkisen teoksen Tekno: digitaalisen tanssimusiikin historia, filosofia ja tulevaisuus jälkeen. Kirja piirtää alakulttuurien kuvaa osana laajempia yhteiskunnallisia mullistuksia.


title: Kone-Suomi

text: Kirja on muodoltaan artikkelikokoelma, jossa on 21 erillistä artikkelia. Niitä ovat kirjoittaneet teoksen myös toimittanut Kalle Kinnunen sekä muiden muassa Iida Sofia Hirvonen, Perttu Häkkinen, Minna Kontkanen, Mikko Mattlar, Oskari Onninen ja Janne Siironen.


title: Kone-Suomi

text: Artikkelien aiheina ovat muiden muassa teknotapahtumat ja niiden järjestäjät kuten Hyperdelic Housers, konemusiikin vastaanotto suomalaisessa musiikkijournalismissa, useat eri DJ:t, Flow-festivaali, Weekend-festivaali ja yhtye Huoratron. Kirjaan on haastateltu yli viittäkymmentä alakulttuurin vaikuttajaa, esimerkiksi Mika Vainiota, Jori Hulkkosta, DJ Orkideaa, Hannu Niemistä, Leena Lehtistä, Mikko Viljakaista ja Toni Rantasta.